
= Lichidarea regionalismului în Ardeal 


Fuziunea național-țărănistă sa decretat în congresele ambelor 
partide. Cupletul pertractărilor și-a lansat ultimul lui refren. Dintro 
sursă inepuizabilă de glume, la care ne-am răcorit câteodată și noi, 
ne-am pomenit că răsare o foarte grandilocventă întreprindere politică, 
pe frontispiciul căreia s'a înscris dela început, în chip de reclamă, do- 
rința de a reforma cu desăvârşire existența noastră constituţională. 

Teatrul de vară al comicului Tănase dela Cărăbuş pierde, astfel, 
un preţios subiect pentru revistele sale de actualitate, iar demagogia 
română câștigă o organizaţie unitară, pe toată suprafaţa ţării, pe care 
mo avea pînă acum. 

Toate condiţiile fuziunii s'au însărcinat să ne arate, că avem de 
a face, întradevăr, cu o capitulare a regionalismului ardelean, atât de 
şovăelnic și atât de nenorocos, în fața mișcărei ţărăniste din vechiul 
Regat. DI C. Argetoianu, care şi-a mărturisit cu această ocazie, încă 
odată, preferințele sale sincere pentru oligarhie, a avut dreptate. Atât 
superioritatea numerică, dar mai ales supremaţia doctrinară a tărăniş- 
ților a fost asigurată în noua grupare de stânga a politicei româneşti. 

DI Iuliu Maniu s'a înfățișat, la întâlnirea dela 10 Octombrie, 
singur-singurel ; fără partid dincolo de Predeal, anatemizat de di N. 
lorga, părăsit de di C Argetoianu. Din pricina aceasta, a fost ne- 
voit să lase conducerea tuturor organizaţiilor noului partid din vechiul 
Regat, Bucovina şi Basarabia pe mâna țărăniştilor. Rezervându-şi pentru 
sine numai provizoria prezidenţie de un an a partidului, şi mulțumin- 
du-se consolarea, că prietenii săi din Ardeal nu Pau părăsit încă, di 
lultu Maniu a devenit prizonierul oricărui congres naţional-țărănist, în 
sânul căruia, atâta vreme cât Ardealul nu va număra decât a treia parte 

din judeţele ţării întregi, reprezentanţii răposatului comitet de o sută 
dela Ciuj nu vor reuşi să determine nicio hotărâre importantă. 

Dacă ni se permite să judecăm cu obiectivitate forțele cu cari 
se înfăţişează fiecare dintre cele grupări în proaspăta căsnicie, care mai 
are încă nevoie să fie cimentată, privind la destrămarea suferită cu 
acest prilej de partidul naţional, și constatând că tabăra ţărăniștilor 
ma suferit (cel puţin în vechiul Regat), nicio defecţiune serioasă, tre- 
buie să ajungem la constatarea, că înrâurirea decisivă a rămas de 
partea acestora din urmă. 

Dar, nu numai structura interioară a partidului național-ţărănist 
dovedeşte adevărul acestei constatări. Acum când cunoaștem programul 
noului partid, care nu e acela al partidujui național (căci partidul 
naţional nici wa avut propriu zis un program), ci e identic cu prog- 
ramul partidului țărănesc publicat în 1922, nu mai avem niciun motiv 
de îndoială. Sunt în acest document politic, mărturisiri de credinţă şi 
enunțări de proecte reformatoare, cari nu numai că wau putut să iz- 
vorească din concepția vreunui fruntaş al partidului naţional din Ar- 
deal, dar ne silesc să ne întrebăm, cum vor fi acceptate de aceşti 
oameni, cari, dacă şi-ar cunoaşte interesele ar trebui să se împotri- 
vească din toate puterile la realizarea lor. Cum va consimţi, de pildă, 
dl Aurel Vlad să militrze pentru reducerea proprietăţilor rurale până 
la 190 hectare, când fostul ministru de Finanţe deia Orăştie e singurul 
ardelean, care a votat în Parlamentul din București impotriva reformei 
agrare? Şi cum se va impăca, la rândul săv, dl “Cicio Pop, cu redu- 
cerea serviciului militar dela do! ani la un an, când nu e nicio taină, 
că fostul ministru de Război din Consiliul dirigent e un adversar 
convins al dezarmării? E evident pentru oricine, că hegemonia fără- 
nistă nu va fi suportată de toţi foştii membrii ai partidului naţional 
din Ardeal, cari s'au pomenit din senin făcând parte din celmai extre- 
mist partid țărănist. Poate, că unii nici nu doreau altceva; totuş, e 
exclus ca noua directivă să primească adeziunea entuziastă a tutarora. 

Atâta timp, cât partidul naţional din Ardeal n'a avut un program 
precis de revendicări sociale, și fiecare membru ai său, așteptând o 
acţiune de colaborare cu partidele din vechiul Regat, avea libertatea de a 
profesa orice principii po'itice, se putea menţine o solidaritate apa- 
rentă, care reprezenta o valoare combativă pur provincială. D= îndată 
ce, acest așa zis partid național al Ardealului s'a supus unei diferen- 
tieri de orientare, trecând la marginea stângă a curentelor politice dela 
noi, fiecare se va simţi în drept să-şi ia hbertatea de acţiune şi să 
se alăture unui „program mai potrivit cu interesele sale și cu felul în 
care crede că s'ar asigura mai bine consolidarea vieţii noastre naţionale. 

Greșala a fost săvârşită la începutul începutului. Partidul naţional 
din Ardeal, atât cât a rămas subt conducerea dlui Iuliu Maniu, trudin- 
du-se să se pună de acord cu noua geografie a ţării, a căntat ce-i 
drept, în vechiul Regat tovărăşia politică, absolut necesară existenţei 
sale; dar lipsit fiind de o temelie doctrinară a cântărit valoarea legă- 
turilor sale cu partidele din vechiul Regat în cumpăna unui folos 
imediat şi palpabil. Năzuind să păstreze numai acea solidaritate pro- 

vincială în mijlocul membrilor săi, — fără să-i pese dacă aceştia îm- 
părtăşesc convingeri extremiste sau păreri reacționare, — partidul 
naţional din Ardeal nu şi-a putut fixa niciodată preferința sa declarată 
pentru vreunul din curentele de idei, cari, în chip firesc au început 
să-și taie drum în atmosfera înviorată de libertate a României întregite. 

Astfel, partidul național din Ardea! sa simțit bine, pe rând, 
alăturea de fiecare dintre exponenţii diferitelor partide și grupări 
politice din vechiul Regat. Cu fiecare a stat de vorbă, cu fiecare sa 
arătat gata să se înțeleagă, cu fiecare a dorit să colaboreze. Cu liberalii, 
pe vremea când dlui Ion I. Brătianu i se făcea o primire regească în 
Marele Sfat dela Sibiu; cu d. N. lorga, pe care amicii dlui luitu Maniu 
Pau ales preşedinte al Camere! împotriva d-lui Vasile Goldiş; cu d. 
dr. N. Lupu, care a fost aşezat ministru de Interne în guvernul dlui 
dr Al. Vaida ca socialist „sui-generis“ ; cu d. Mihail Cantacuzino, cel 
mai mare latifundiar din Țara Românească; cu d. C. Argetoianu, omul 
pumnului în gură; şi, însfărşit, după ce ocolul a fost îndeplinit, acum 
în urmă, cu țărăniştii. 

Târguindu-se cu toată lumea deopotrivă, fiind gatz, în 1922, să 
guverneze în colaborare cu liberalii, şi realizând o sene de fuziuni 
inofensive, partidul naţional din Ardeal, a păstrat o distanță egală 
faţă de toate partidele din vechiul Regat şi a cultivat mereu posibili- 
tatea de a se uni cu ori care din ele. Astăzi, această perspectivă îi 
e tăiată. A trecut Rubiconul. Sa desfăcut de tovărăşiile încheiate în 
consensul tuturor, şi s'a aşezat pe baricadele țărănismului. 

Avem dreptul să credem, că această legătură e definitivă ? Putem 
anunţa, întrun chenar de doliu, moartea pertractărilor? 

Să răsfoim puțin trecutul pentru a putea descifra ceva din tainele 
viitorului. In cursul celor șase ani din urmă, partidul național, după 
îndelungate târgueli, a realizat o serie de fuziuni, proclamate cu aceeaş 
îasufleţire, ca şi cea de astăzi. Fuziune cu partidul conservator democrat 
al regretatului Take Ionescu. Fuziune cu grupul de amici ai d-lui C. 
Argetoianu. Fuziune cu partidul naţionalist al d-lui N. lorga.. Ce sa 
ales din atâtea evenimente istorice, chemate să dea o nouă îndrumare 
trebilor publice de la noi? Câteva amintiri urâte, mărturisite reciproc, 
şi o mare, mare pierdere de vreme. Astăzi, partidul naţional din Ar- 
deal, căci pe cel din vechiul Regat la mântuit d. N. Iorga, se găseşte 
în trista situaţie de a recunoaște, că a pierdut şase ani în zadarnice 
pipăiri, pentru a sfârşi tot aşa cum îi era dat să sfârșească. La ce 
i-au folosit sforțările pe cari le-a depus în acest răstimp, ca să se 
întindă și în vechiul Regat, păstrând, totuș, caracterul unui partid 
provincial? Da ce a mai descălicat, cu atâtea încrezătoare nădejdi, pe 
malurile Dâmboviţei, închipuindu-şi că se înşală pe sine însuș? 

Desnodămânutul n’a putut să fie evitat. Noi suntem dintre cei 
cari Pam prevăzut, pentru că am crezut tot timpul în evoluţia normală 
a politicei în România întregită. 

lată, deci, că istoricul partid naţional, în sânul căruia fiecare 
avea toată libertatea de a-și făuri. după gustul său, un program de 
guvernământ, a făcut loc unui partid cu hotărâte țeluri, cu intenții 

bine conturate, care are menirea să îngroaşe rândurile țărănismului 
de pe toată suprafaţa României. In privința aceasta, lămurirea e bine 
venită. Noi am anunţat-o demult, fixând, în atâtea rânduri, adevărul, 
că Ard ealul nu se poate izola de luptele politice din restul ţării, ci 
va fi silit să renunţe la sterila solidaritate provincială, bună numai 
pentru satisfacerea câtorva inutile ambiţiuni. 

$* Evenimentele ne-au dat dreptate. Partidul național s'a lichidat 
definitiv. D. luliu Maniu a apucat-o spre ţărănişti. Vom vedea, în 
curând, câţi îl vor lăsa, ca să treacă la liberali... 


ALEXANDRU HODOS 

Am fost o floare 


-Eu fost-am poate *n alte lumi o floare 
Că toamna când mor florile mă doare 
Și plânge trist în pieptul meu ceva: 

E sufletul ce *n primăveri cânta. 

„Eu port și-acum în ochi adeseori 

Doi picuri mari de rouă sclipitori, 

De rouă sfântă, caldă- alinătoare 

Ce mi-au rămas de când eram o jloare. 
Și mi-a rămas un dor nostalgic, sfânt, 
După grădini ce nu sunt pe pământ 
Şi-o dragoste adâncă pentru soare. 


ECATERINA PITIȘ 

Asemănări şi chipuri 


Eurazia 


E cea mai nouă concepţie a cugetării ruse, despre fondul sufle- 
tesc al poporului rus şi noua problemă nâţională. Din frământarea 
seculară şi combativă a „occidentaliştilor“ şi a „slavofililor“ de a găsi 
expresia cea mai autentică a conținutului sufletesc al poporului rus, 
s'a ajuns „practic“ la politică. Am avut dela Petru cel Mare şi pâna 
la sălbaticul autocrat comunist de astăzi, regime politice : reacţia „na- 
ționalistă“ a slavofililor care îşi găsi în viața politică a Rusiei expresia 
cea mai desăvârşită în personalitatea crudă şi neîndurată a împăratului 
Nicolae l., cu acelaş echivalent în domeniul reacției „occidentaliste“ a 
lui Lenin din timpul nostru. Fiindcă atât slavotilii, cât şi occidenta- 
liștii mau pătruns — obiectiv — în posibilitățile de realizare culturală 
a sufletului naţional, au creiat doctrine politice foarte subiective, ne- 
contenit în luptă cu viaţa, ce nu ştie alte forme decât cele ce se im- 
pun inevitabil de forța însușirilor ancestrale, și au avut curajul să 
construiască imensitatea complexă a statului, pe ficțiuni necontrolate; 
zguduitoare e istoria modernă a poporului rus, crucificat pe ideologiile 
sociologice în afară de îndrumarea imperativului psihic al rasei. Din 
neputința de a se realiza pe propria sa sinteză psihoetnică, poporul 
rus s'a manifestat în ipostaze mincinoase. N'a putut fi occidental — 
pentru că n'a putut covârși particularităţile sale etnice, insuşindu-şi 
altele, străine lui. Nu este popor asiat, fiindcă aceleași însuşiri îl 
apropie — și chiar îl înrudesc — cu Europa. 

Se cere apoi o „maresinceritate și un eroism desăvârșit ca să-fi 
poți judeca propriul tău popor“. Fiindcă a lipsit aceasta sinceritate, po- 
porul rus a fost înfăţişat idilic de unii, cu misiuni culturale extraor- 
dinare. Maxim Gorchi începuse în tinereţe să-şi divinizeze golanii: 
concepţia „demuoteistă“ în fond, un sentiment de adorare — a fost 

Jansată de el. Alţii admițând inferioritatea lui de multe feluri, lipsiră 
pe acest popor de orice misiune, nu numai internaţională, etern-cul- 
turală, mistic- creştină, dar și de misiunea impusă de soartă oricărui popor, 
pentru maximala sa afirmare culturală în graniţele uneia şi aceleiaşi 
vieţi etnice. Astfel se ajunse la degradarea lui teoretică, pentru ca 
să fie tratat ca animal. 

Nu asta era calea. Trebuia să se găsească alta ca să se ajungă 
la desfundarea energiilor sufleteşti, al căror rezultat în viață dă reali- 
tatea naţionalismului maximal, în proiecţiile lui superioare și eterne. 

Pentrucă Rusia este țara cea mai orientală — vorbind geografi- 
cește — din Europa, şi cea mai occidentală din Asia, prezintă parti- 
cularități cu totul proprii ei, şi mai ales fiindcă istoria poporului rus 
sa înfăptuit necontenit sub frământarea ideilor occidentaliste şi turbu- 
rate de moravuri asiatice — jugul tatar a durat trei sute de ani, — 
cu necesitate admiţi ca fondul lui sufietesc să se fi alterat cât de 
puţin. Examinând caracterul poporului rus, observi contopirea a două 
însușiri, cari, pare-se, niciodată nu s'ar fi putut alătura și contopi. E 
moale, pasiv şi înnecat în bunătate, o bunătate care-l face prost şi o 
prostie care-l ridică până la sfințenie, după expresia lui Gogol. Dar 
în acelaş timp e elemental-răsculat, neînfrânat, grosier. Din cea d'in- 
tâia particularitate a lui se vede cât e de slav; din a doua — ajungi 
să descuperi elementele turanice, tatare, asiatice, care i-au turburat 
contemplativitatea primitivă. Ce ar fi putut eşi din acest amestec? O 
sensibilitate anarhică. In dependență de precumpănirea unora sau a 
celorlalte elemente, sensibilitatea rusească este sau un avânt cotropitor 
— Bacunin, sau o paşnică melancolie, un dor de bine, nelămurit, o 
revărsare a minţii în lumea viziunilor umanitariste: Crapotchin, Tolstoi. 
O melancolie socială sau o răzvrătire din adâncuri, un raptus melan- 
cholicus. Când un dionisianism turbat, când un pasivism visător, ne- 
opunându-se violenţelor şi răului. Deaceia şi sensibilitatea religioasă 
a poporului rus e necontenit inegală: sau setea de a sorbi pe Dum- 
nezeu, de a se umple de dumnezeesc, sau furia de a se prosterna înaintea 
lui Satana. 

in dureroasa lui zbatere — cu inima, cu toată viaţa sa — po- 
porului rus i s'a oferit concenţii și ideologii. El este chemat — i se 
zicea — să înfăptuiască pe Hristos, deşi propăvăduitorii ştiau că avântul 
lui se va stinge într'o neașteptată pornire contrarie. El este chemat să 
răstignească din nou pe Hristos — ziceau alții — şi deasupra mor- 
mântului Lui să cânte sarabanda internaţionalistă, realizând ateismul 
marxismului contimporan; dar şi acești propăvăduitori uitau că poporul 
rus nu-şi poate deslipi fața de faţa lui Hristos, alături de care gă- 

seşte odihnă sufletească şi putinţa de a se înduioşa. 
l A fost un popor ademenit de proprii săi fii. Idealizând primiti- 
vitatea lui dinämică și reprezentanța sa orientalistă, Ciaadaev scria 
astfel despre poporul său. Şi Ceaadaev era filozof, cu doruri apusene, 
dar atât de rus, atât de meînţeles! 

„Lumea a fost în totdeauna împărțită în două: în Orient şi Oc- 
cident. Aceasta nu e numai o împărțire geografică... ci sunt două prin- 

cipii care răspund a două forțe dinamice a naturii, două idei care 
îmbrățişează întreaga economie a genului uman. Concentrăndu-se, ret- 
răgându-se, întârindu-se în el însuși, spiritul uman se construia în: 
Orient ; răspândindu-se în afară, strălucind în toate direcţiunile, lup- 
tând împotriva tuturor obstacolelor, el se desvolta în Occident. Socie- 
tatea se constituia natural pe aceste baze primitive. In Orient, gândirea 
retrasă în sine, refugiată în repaos, ascunsă în pustietate, lăsa ca 
puterea socială să devină stăpână a tuturor bunurilor pe pământ; în 
O.cident, ideia, proiectându-se pretutindeni, îmbrăţişând toate ferici- 
rile, creia puterea pe principiul dreptului. Orientul veni cel d'intâiu şi 
revărsă pe pământ valuri de lumină, din sânul meditaţiunii sale 
solitare“... 

Mai concret, Dostoievski lămurea : „caracterul rușilor diferă într'o- 
măsură atât de mare de toate celelalte națiuni europene, încât vecinii 
lui sunt în neputinţă de a-l înţelege“. „Rusia e o ţară care nu seamănă 
întru nimic cu Europa... Cum vreţi ca Rusia să se pasioneze pentru © 
civilizație pe care n'a creiat-o 2“. 

lar ceilalți, occidentaliştii, care il înşelau cu Marx și cu diferite 
universalizme, Pau adus — peste revoluţia posibilă — la tirania celei 
mai străine rătăciri, 

Occident, revoluția, bolşevism, comunism, sovietism, internaționala, 
haos, durere și disperare — în faţa acestei realități, trecătoare dar cu 
răni sâng: roase pentru popor — se înalță, cu energia de a lumina, 
cu curajul de a spune, cu voința de a începe afirmarea — cugetarea 
euroaziştilor ruși. 


* 
* * 


Eurazianismul, spune Florovschi se caracterizează dela început printr'o- 
tendință: a nu fi politică, această trăsătură negativă, se observă în clipa în 
care pătrunzi senzul atâtor articole din cartea apărută de curând: „Despre 
Furazianizm“. Punctul de plecare, din care se desfășoară sistemul 
acesta de cugetare şi de afirmări e „preponderența culturii asupra so- 
cietății“, mai clar, asupra politicii sociale. Pretutindeni în Europa, dar 
mai ales în Rusia, fie în cea geografică, fie în cea emigrantă, se face 
abuz de politică, ca în zilele „mişcării de eliberare“, a marilor reforme, 
şi i se rezervă o sferă atât de mare, încât în afară de ea nimic nue 
raţional, posibil, realizabil şi acceptabil. Astăzi politica e o ademenire: 
cu atât mai primejdioasă, cu cât la suprafaţa 'cugetării de după răz- 
boiu au eşit postulate cu desăvârşire anti-politice, dar de care depinde 
normalizarea sufletului nostru. Psihologia intelectualităţii ruse continuă, 
— după afirmarea euroazianilor, — de a fi stăpânită de nihilism“, 
(„Noi ne conducem în virtutea a ceiace noi considerăm util. ln tim- 
purile noastre, ceeace este mai util e negarea și noi negăm — vorbeşte 
Dihilistul Bazarov din romanul lui Turgheniev „Părinţi şi copii“. Acest 
nihilism provoacă o slăbire a credinţei în legitimitatea şi valabilitatea 
creațiunii culturale. Valorile rămân pervertite şi ceiace se numește 
„Cultură“ capătă un loc subordonat atât în ideologia „albă“ adică an- 
tiboişevică, precum şi cea „roșie,“ antiburgheză. Rezultatele acestei 

falşe concepții despre cultură sunt primejdioase, din punct de vedere 
al calităţilor lor, ca în toate timpurile când politica a sugrumat coltura; 
astăzi ele suat distrugătoare. Odinioară au existat forme de cultură, 
întotdeauna gata să fie puse la dispoziţia sufietelor eşite dintr'o ca- 
tastrotă, întotdeauna gata să servească de stimulente pentru reînoirea 
şi continuarea vieţii culturale — astăzi formele s'au distrus, Cu ce am 
rămas, cei conștienți de propria noastră faţă psihonaţională după marea 
catastrofă în care formele de cultură au pierit? Am rămas cu voinţa 
pentru cultură — suprema creațiune a duhului — și dacă această 
voință va fi slăbită de răutăţile politice ale zilei, se va întinde în nou 
pustiul lăuntric şi pieirea sufletească. Nu se poate tăgădui această 
senzaţie a voinţei de cultură. De aceia mai ales la Ruşi — cari au 
pierdut orice formă a culturii tradiţionale în marea revoluție, volatili- 
zând elementul cultural, senzaţia acestei creșteri lăuntrice devine o 
busoiă. Euroazianismul consideră reflexia culturalo-filozofică acum mult 
mai importantă pentru problema naţională decât lupta curentă politică. 
Filozoiul Florovschi, euroazianist, continuă: „Dacă problema restaurării 
economice şi de Stat a Marei Rusii va indepărta din centrul conștiinței 
noastre problema culturii ruseşti, va fi perdută pentru totdeauna nu 
numai întreprinderea „albă“ (mişcarea constituționalistă) dar sălbătă- 
cirea definitivă va deveni o chestiune de timp. Patriotismul „formal“ 
e lucrul cel mai uşor dar și cel mai steril din toate: sub steagul tri- 
color poţi muri cu glorie, te poţi încununa cu cununa mucenicească, 
nu poți însă învinge, atât timp cât patriotismul formal rămâne numai 
© afirmare a puterii Statului. Trebue biruinţi prin cultură, sau: numai 
victoria culturii este biruința unică şi autentică. 

Această problemă — a biruinţei prin cultură — nu exclude ne- 
cesitatea luptei cu bolșevismul ruses=. Pentru euroazianişti „împăcarea“ 
cu realitatea de azi a Rusiei este inadmisibilă fiindcă, preface pro- 
blema rusă numai în problemă politică. A presupune că lichidarea 
bolşevismului şi a regimului sovietic rezolvă problema dezastrului ru- 
sesc — dezastru de mai multe feluri, — sau a te lupta cu bolşevism 
cu orice preţ, „fără să ştii pentru ce te lupi“, înseamnă, după euroazia- 
nişti — a nu covârşi bolşevismul în esența lui. Trebuie un plan de 
reconstrucție, trebuie o formulă de împăcare a contrarietăţilor intim- 
sufleteşti, fiindcă această revoluţie a scos la iveală complexitatea con- 
tradicțiilor istorice ale vieţii rusești, şi nu înseamnă a simplifica 
această complexitate numai printr'o năzuință spre ordinea externă, po- 
litico-socială. Bolşevismul este după concepția euroazianistă o „pervertire 
culturală“, şi trebuie distrusă această pervertire, dar nu cu tactica re- 
voluţiei externe. E cea mai periculoasă dintre utopii. 

„lată pentru ce, spune Florovschi, pentru aşteptata înviere viitoare 
a poporului rus e necesară acum mai mult ca oricând, propăvăduirea 
responsabilităţii personale, chemarea spre cunoașterea creatoare a prob- 
lemelor vieţii, spre renaşterea internă“. Pe această bază de iluminare 
internă stă fondul adânc al concepţiei euroazianiste. Nu se pot vâri 
problemele culturii — şi renașterea individuală e primul pas spre auto- 
culturalizare adevărată — în tiparele tacticei politice... „Sau ne vons 

renaşte în cultură şi ne vom innălța în duh, sau Rusia e pierdută.“ 
Alt naționalism mai universal-omenesc, mai etern-durabil, și mai adânc- 
creator decât naționalismul ină'ţat pe duh şi pe cultură, intelectuali- 
tatea rusă ma putut până acum concepe. 

„Naţioalismul este creator, este tragism. Exclude dogmatismul, 
întemeindu-se pe criticism. Această antiteză se reduce la ant teza între: 
idila antică și tragedie. Idila e, de pildă, Teodiceea lui Leibnitz. care-ţi 
dă încredințarea că lumea aceasta creată de Dumnezeu e cea mai 
frumoasă dintre lumi; e sentimentalismul lăcrimos al poeţilor roman- 
tici că „ceiace inima doreşte se va înfăptui“, fiindcă nu poate fi za- 
darnică visarea poetului. O asemenea stare idilică a sufletului slăbeşte 
individualitatea, reduce valabilitatea personalității. „Creator poate fi 
numa! tragicul“. Fiindcă numai tragicul vede ant'nomiile şi nu astupă 
cu raționamente împletite beznele deschise. Tragicul ascultă glasurile 
lăuntrice și întrezăririle intuiției sale morale; numai el are conştiinţa 
responsabilităţi integrale neîmpărtăşită cu nimeni, neîmpărțită cu ni- 
meni, se luptă activ şi creator pentru idealurile sale — împotriva 
curentului“. 

Euroazianistul este, prin urmare, noul naționalist rus. El are o 
sfințenie, a sa, căreia se închină şi nu caută just ficarea sa, în rațiune 
şi în experienţa vieţii. Sfinţenia lui e renașterea culturii, nu numai în 
forma unui vis, unei dorinți, un=i doctrine, sau al unui sistem de pe- 
dagogie; ci ca eroism pur și autentic. Numai în eroismul culturii e fe- 
Ticirea personală şi naționalismul universal. Numai acest naționalism 
ridică popoarele trecute prin catastrcfă numai euroazianismul apasă 
şi alungă clocotirea amorfă a pornirilor primitivitaţii. 

Euroazianismul crede în puterea lui Dumnezeu şi în puterea Bi- 
nelui, înlăturând calculele, Intre extremităţile optimismulvi îngâmfat şi 
raţionalist, şi pesimismul decadent şi neurastenic, stă opera adânc 
omenească — a tragismului — şi aci „în această sferă se desface îm 
faţa personalității responsabile — problema creațiunii culturale, crea- 
țiunea Tăriei dumnezeeşti.“ 

„Eurazia“ este implacabil atacată de cugetarea pur politică. 
Lupta împotriva bolşevismului, precum şi multiplele sisteme de a 
reînălța Rusia actuală la starea Rusiei istorice, sunt concepte de 
adversarii concepţiei euroazianice, ca politice. Chiar formula de pre- 
zentare a eurazianismului — de a nu fi în nici un caz politică, ci a 
fi o renaştere culturală, este socotită de adversari o absurditate, dacă 
nu se încadrează în poligoanele frânte ale politicianismului. Ca tra- 
gică, concepţie eurasianică rămâne integrală şi inatacabilă. 


Teocraţia după Vladimir Soloviev 


Pentru a cunoaşte starea teocratică a unui anumit popor, e ne- 
cesar să fie definit conţinutul teocraţiei. Dapă Vladimir Soloviev el e 
următorul. 

Până când Dumnezeu nu va fi în toți, până când orice făust 
omenească nu va fi un lăcaş al Dumnezeirii, până atunci guvernarea 
divină a umanităţii cere organe speciale şi traducători ai acţiunii Sale 
în omenire. . 

După aceia, guvernarea Divină trebuie să se întindă asupra în- 
tregei vieți omenești şi nu se poate limita la o singură regiune par- 
ticulară a acestei vieţi; de aceia şi organele guvernării Divine trebuie 
să se găsească nu numai în sfera exclusiv religioasă, ci de asemenea 
în cea politică şi socială. Sfera religioasă are, propriu zis, al său organ 
teocratic pe preot (sau mai de grabă pe arhiereu, deoarece preotul 
nu există fără cel cel sfințește); sfera politică își are organul 
teocratic în persana țarului, ca uns al lui Dumnezeu; însfârşit, sfera 
socială are organul său teocratic în persoana profetului, adică în per- 
soana propovăduitorului liber, şi al învățătorului. Fiecare din aceşti 
trei reprezentanţi ai teocrației își are sfera sa de acțiune independentă, 
dar după caracterul însuşi al acestor sfere, ei se găsesc într'o reci- 
procitate stabilită una față de alta. Preotul îndreaptă, ţarul administrează, 
profetul corijează. In ordinea guvernării Divine, preoţimii îi aparține 
autoritatea bazată pe tradiţie, țarul posedă puterea, întărită prin lege, 
profetul se foloseşte de libertatea iniţiativei personale. 

Plenitudinea principiului teocratic cere desvoltarea egală şi îm- 
preunată a acestor trei instrumente ale guvernării Divine. 

Dacă vom arunca o privire asupra teocrației iudaice (a vechiului 
Testament), lesne vom vedea că deşi ea avea preoţime (din timpul lui 
Aaron) şi împărăție (din timpul lui Saul), totuşi aceste două slujiri, 
Şi cea preoțească şi cea împărătească, erau acoperite şi înnourate de 
slujirea profetică. Cel mai mare reprezentant al poporalui evreu a fost 
nu primul preot Aaron, ci profetul Moise, şi dacă mai târziu David a 
ocupat un loc atât de înalt în soarta teocraţiei evreeşti, asta fiindcă 
el era nu numai împărat, ci şi prooroc. In orice caz, e remarcabil că 
după cum proorocul Moise instituie preoția, tot astfel Samuil instituie 
împărăția şi unge pe cei dintâi împărați. Evident, că la evrei slujirea 
proorocească era izvor al puterii împărăteşti și preoțești. Din cei trei 
împărați ai statului evreesc nedivizat, cel dintâlu Saul, cu toată 
bărbăția sa, şi al treilea Solomon, cu toată înțelepciunea sa, 
sau arătat reprezentanţi nevrednici ai împărăției teocratice. In timpul 
Chiar al lui Solomon se descopere decăderea morală a împărăției. 
acesteia (închinarea la idoli), iar cu împărțirea în două în timpul 
fiului lui Solomon, ea își pierde şi strălucirea sa externă și puterea: 
pentru statul divizat în două, subjugarea de către streini devenise 
numai o chestiune de timp. In felul acesta, sa îndreptăţit concepția 
profetului Samuil, care odinioară consimţise cu atâta neplăcere la 
instituirea puterii împărătești în Israil. El avea dreptate, dar nu fiindcă 
puterea împărătească era superiluă poporului evreu, (dimpotrivă, ea 
îi era trebuintioasăâ), dar omul lui Dumnezeu, cunoscându-şi bine 
poporul, a prevăzut că principiul imperial nu se va altoi în Israil şi 
cu realizarea lui imperfectă se vor înmulți numai nenorocirile po- 
porului, 

Dupăcum instabilitatea puterii statului” s'a arătat păgubitoare: 
existenței politice a evreimii, tot astfel şi insuficienta dezvoltare a 
principiului pontifical a adus daune vieţii religioase a evreilor. Preo- 
gimea, adaptată la un singur gen de slujire sacerdotală, mărginită prin: 
obligaţiuni formale, nu a putut exercita asupra poporului o acțiune 
religioasă dătătoare de viaţă: cu calităţile sale negative ea a facilitat 
mai de grabă acea cristalizare farisaico-talmudică a evreimii. care deşi 
a păstrat în sine un sâmbure de adevăr, acest sâmbure a fost totuşi 
închis întro coaje prea aspră şi compactă. De altfel această crista- 
lizare s'a încheiat complect numai atunci, când în urma dispariţiei: 
ultimelor semne ale principiului împărătesc a dispărut şi preoția cu 
distrugerea celui de-al doilea templu, iar profetismul înspirat s'a tran- 
sformat definitiv în rabbinism raţionalist și meticulos, punându-și tot 
sufletul în îndeplinirea testamentului părintesc: să ridice gard în jurul 
legii şi acest gard a fost ridicat cu atâta sârguință, încât încurâd din 
el a eşit un adevărat labirint, în Care e greu chiar și evreilor să gă- 
sească calea vieţii celei adevărate. 

Din punctul nostru de vedere —- spune Soloviev — destinele- 
teocraţiei iudaice reprezintă înainte de toate acel rezultat instructiv, 
că cu toată marea bunătate, pe care poporul evreesc a primit-o dela 
Dumnezeu prin mijlocirea prorocilor săi, slujirea numai profetică 
nu a putut înlocui lipsa unei puteri de stat, unică şi tare, pe deo- 
parte, şi pede alta lipsa unei preoțimi autoritare și active: prima: 
din aceste lipsuri a zmuls de la evrei independenţa politică, a doua 
— a oprit dezvoltarea lor religioasă. 

Creștinismul a apărut ca o lărgire şi încarnare a teocraţiei 
iudaice nu numai prin aceia că a întrodus în ea noui elemente naţio- 
nale, dar. mai mult prin aceia că el a ridicat şi-a întărit principiile 
institutive ale teocraţiei însăşi. Inainte de toate creştinismul a dat 
lumii o preoție adevărată după dreptul divin direct, independentă de 
ori ce slujire şi instituire omenească. In iudaism, ştim că, preoția a 
fost instituită la început prin mijlocire omenească, a prorocului lui. Dum- 
nezeu, Moise. In felul acesta, preoția iudaică se afla în dependență 
genetică de o altă slujire — cea profetică, care, singură în iudaism: 
stătea în legătură directă cu Divinitatea. In creştinism, dimpotrivă, 
preoţia iniţială e reprezentată de persoana divină a lui lisus Hristos.. 
De la El, direct, au primit apostolii şi] au dat urmașilor lor prin 
hirotonie darul sfânt al preoţiei. Propriu zis, Hristos a fost şi este 
. unicul adevărat arhiereu, dar până când biserica văzotă are o exis- 
tență separată pe pământ, e necesar să fie văzuţi purtătorii preoţiei 
lui Hristos, cari preoţesc şi mărturisesc nu în numele lor şi nu din 
partea ori cărui nume pământesc, ci ca locoţiitori ai lui Hristos, prin 
puterea şi harul Lui. Acestui lucru îi corespunde în ordinea vremelnică 
faptul că ierarhia biserică existentă prin continuitate directă şi neîn- 
treruptă e legată cu Hristos fără orice mijlocire lăturainică. 

Unitatea internă a ierarhiei bisericești depinde de origina ei 


divină, iar expresia văzută a acestei unități — spune Soloviev — în: 
viaţa bisericii au fost sinoadele ecumenice și papa. 

Alături cu acest element ierarhic, creştinismul a înălţat şi ele- 
mentul imperial al teocrației. Dezvoltarea acestui element a căzut pe 
seama Bizanțului, reprezantant al Răsăritului elinizat, care a atras la 
sine centrul imperiului reman. In împăratul ortodox al Romei celei 
noui toate elementele păgâne ale ideii imperiale au fost curăţite şi 
renăscute prin creştinism. Răsăritula adus un chip, al său, de domn, ca 
stăpânitor suprem, ca autocrat nelimitat. Ellada a întrodus ideia sa 
despre îmnărat ca conducător înţelept, ca păstor al popoarelor, 
Roma a dat imeginea sa despre împărat, ca un întrupător al legii de 
stat, creştinismul a legat toate acestea cu misiunea supremă al împă- 
ratului dreptcredincios, ca al sluji torului de graţie al adevăratei religii, 
ca al apărătorului și păzitorului intereselor ei pe pământ Recunoscând 
în Hristos o deosebită demnitate imperială, religia noastră dă con- 
sacrarea supremă puterii statulri şi face pe împăratul creştin conducător 
cu totul independent, întradevăr suprem. Ca uns al lui Dumnezeu, 
împăratul creştin, domnind din milostivirea iui Dumnezeu, e indepen- 
dent de samovolnicia poporului. Dar puterea împăratului creştin neli- 
mitată de jos, e limitată de sus: fiind părinte şi stăpân al poporului, 
împăratul creștin trebuie să fie fiu al Bisericii. Pe lângă asta, în 
ordinea vremelnică împărații ne find legaţi cu Hristos prin nici o 
succesiune reală, trebuie să-și primească consacrarea de la reprezen- 
tanţii direcţi ai puterii lui Hristos, de la arh'erei! Bisericei, ceia ce se și 
petrece în acţiunea sfântă a ungerii şi a încoronării. Aceasta nu dă 
ierarhiei bisericeşti niciun fel de drepturi supreme în domeniul statului dar 
asta obligă pe împărat să fie fu devotat al bisericii şi slujitor credincios 
al lucrului Dumnezeesc; numai cu această condiţie el are însemnă- 
tatea unui împărat creștin, unul din organele constitutive ale adevăratei 
teocraţii. Acei împărați bizantini, care mai tare decât alții au exprimat 
această idee de împărat creştin şi i-au rămas în principiu credincioşi, 
indiferent de unele lipsuri în exercitarea puterii lor, au fost şi în viață 
şi după moarte mult onorzţi şi g'orificaţ: de biserici. Astfel au fost 
Coustantin cel Mars, Teodosie cel Mare, lust'nian. Acel respect pe care 
Pau avut din partea bisericii acești! mar! reprezentanți ai cesarismului, 
arată clar, că biserica prețuieşte principiul împăratului creștin şi că 
ea nu e indiferentă față de o formă sau de alta a guvernării, cum 
afirmă unii. 

Dar ideia de împărat creştin cu toată însemnătatea ei este numai 
o parte a ideii teocratice, și dezvoltarea ei unilaterală în dauna ce- 
lorlalte elemente teocratice, supremația ei asupra lor, ar putea aduce 
la urmări dăunătoare a lucrului Dumnezeesc pe pământ. Aşa s'a şi 
întâmplat în Bizanţ. Majoritatea stănânitorilor lui gândeau că acea 
domnire supremă asupra poporului creștin, pe care ei au primit-o dela 
Hristos prin biserică, se întinde char și asupra crediuţ:i creștine şi 
asupra bazelor vitale ale bisericii, că ei pot cu deplină putere să 
dicteze în locaşul sfânt şi în loc să s!ujească bisericii cu stâpânirea 
lor, să supună biserica domniei lor. De aici se trag marile nenorociri 
lumii creştine; de aici ereziile patronate, iar câte odată chiar 
inventate de împărați (monotelitism, lupta împotriva icoanelor), de aici 

s'au început desele prigoniri şi demiteri ale episcopilor drepteredin- 
cioşi, precum şi ilegalele instalări în locul lor a ereticilor şi a celor ce 
caută să placă oamenilor; de aici și alte multe abuzuri ale puterii. 

Dar abuzurile cezarismului bizantin au avut urmări şi mai mari, 
— ele au pervertit însăşi viața societătii creştine în Răsărit. Intro 
situaţie în care puterea spirituală în Bizanţ, insuficient de indepen- 
dentă şi tare, puterea împărătească nereținută din partea aceasta, s'a 
năpăstuit cu toată greutatea sâ asupra vieţii sociale, înnăbuşind în ea 
ori ce energică iniţiativă personală, ori ce activitate independentă. Tot 
ce era puternic se refugia în mănăstiri, tot ce era slab se supunea 
samavolniciei grosiere. Despotismul se nutrea din slăbirea morală și 
năştea desfrâul social. Mântuirea sufietului era lăsată mănăstirilor, iar 
problema principală a vieţii laice consta în a facepe placul îm- 
păratului şi slugilor lui. Problema teocratică a creştinismului — 
crearea unai societăţi drepte a suferit în Bizant o prăbuşire deti- 
nitivă. — E adevărat că datorită părţilor bune ¿ale caracterului 
bizantin — religiozitatea şi fidelitatea față de tradiţia bisericească, 
credinţa ortodoxă s'a menţinut la Răsărit, dar aceste calități s'au ară- 
tat a fi insuficiente nu numai pentru crearea societăţii creștine, ci şi 
pentru apărarea lumii ortodoxe de victorioasa năvală a musulmanis- 
mului. Victoria Islamului, aproape dasrădăcinând creştinismul în Azia 
şi Africa, a fost înainte de toate o operă a forței brutale, dar în 
acelaş timp ea a avut şi o oarecare justificare morală. Musulmanul, 
crezând în legea sa simplă şi nu atât de religios-morală, o exercită 
conştiincios atât în viața personală, cât şi în cea socială: el judecă 
procesele civile şi penale pe baza Coranului, se luptă după porunca 
diractă a Coranului, față de străini şi de cei învinși se poartă iarăși 
conform prescripţiilor Coranului. În schimb, în viata socială a lumii 
creştine, Evanghelia nu a avut niciodată însemnătatea aceia pe care 
a ocupat-o Coranul în statul şi în societatea musulmană. De aceia, 

„dacă musulmanul se abandonează senzualităţii, el poate trăi în chipul 
acesta fără să-şi strâmbe sufletul, aşa e legea lui, — la ei toată lumea 
trăeşte aşa; pe câtă vreme creștinul credincios cu voie sau fără voie 
trebuie să-şi calce credinţa fiindcă societatea în mijlocul căreia trăeşte 
el, sa conduce puțin după legea creștină. In Bizanţ, în ultimul timp, în 
urma direcțiunii exclusiv oscetice ale religiozității, dedublarea între 
credință şi viaţă, între mântuirea personală a sufletului în activitatea 
socială, se poate spune că e ridicată la regulă constantă. Astfel, vic- 
toria musulmanilor a fəst o dreaptă pedeapsă pentru Răsăritul creştin. 

Ce priveşte Occidentul, acolo deşi problema teocratică n'a fost 
niciodată uitată, realizarea ei practică a fost fără succes, însă datorită 
altor cauze, direct opuse. 

Dacă în Bizanţ cauza principală a tuturor relelor constă în exa- 
gerata covârşire a autocrației imperiale, în Occident, din potrivă, ob- 
stacolui radical al realizării teocratice a fost slăbirea şi fracționarea 
puterii statului. Carol cel Mare a fost primui şi ultimul adevărat, 
adică autentic împărat în Apus. După acest tipic reprezentaht al mo- 
narhiei teocratice în Apus rămâne numai ideia „sfântul imperiu roman 

al naţiunii germane“, — în realitate dispăruse nu numai unitatea 
imperiului roman, dar şi unitatea națiunii germane. Cu nimicirea auto- 
craţiei imperiale, Biserica occidentală îşi pierduse instrumentul prin- 
cipal pentru împlinirea problemei sale teocratice. Aceasta biserică, 
unită şi concentrată în scaunul de la Roma, nu se temea de imperiul 
puternic al iui Carol cel Mare, ci din potrivă, se folosea de forţa lui: 
imperiul slab şi divizat sa arătat papalității dăunztor şi primejdios. 
Rămânând în haosul feodal reprezentanți singuratici ai ordinei şi ai 
intereselor generale, papii aveau în faţa lor o mulțime fără căpătâiu 
şi 'dezlănţuită, de violatori semisălbatici, față de cari autoritatea pa- 
pală involuntar trebuia să capete caracterul puterii opresive. Cum 
episcopul roman era puterea unică, recunoscută în toată lumea euro- 
peană, el era nevoit să ia asupra sa şi funcţiile puterii imperiale, care 
aparțineau regilor germani numai nominal. Prin aceasta, papii răsculau 
împotriva lor ura acelor oameni de stat pe jumătate sălbatici, pe cari 
trebuia să-i ţină în frâu, dar mai ales provocau rivalitatea regilor 
germani, cari ne fiind în stare să păstreze raporturi bune cu vasalii 
lor direcți, stăruiau să realizeze racunoaşterile lor imperiale pe seama 
papii şi a oraşelur italiene, ca să se recompenseze în Italia neapărată 
pentru slăbiciunea lor în Germania şi în restul Europei. Sa aprins 
astfel acea tragică luptă între papalitate şi Imperiul, care cu epilogul 
său în Franţa a continuat 3 secole, dând lovitura de graţie teocraţiei 
creştine. Mai întâiu, spectacolul acestei lupte între doua puteri supreme 
producea o acțiune adânc — demoralizatoare asupra popoarelor 
creştine, submina în ochii lor autoritatea guvernării atât a Bisericii 
cât şi a imperiului şi prin aceasta pregătea terenui ocntru mișcarea 
protestantă. Al doilea: aceasta luptă a istovit la urma urmelor forţele insu- 
ficiente ale imperiului german, așa că la stârşitul evului mediu, în timpul 
împăraților Friedrich al IHI și Maximilian, puterea imperială ajunsese 
la nimicirea complectă. In sfârşit — şi asta e mai principal ca orice 
— aceasta nefericită luptă silea papalitatea să se îmbrace cu „greu-: 
tatea putredă a armur'lor pământeşti“, ceia ce a şi fost cauza directă 
sau indirectă a multor abuzuri bisericeşti, a multor greşeli ale puterii 
spirituale. lar aceste abuzuri și greşeli au slujit de prilej și de justi- 
ficare mişcării antibisericeşti. In acelaş timp, puterea imperială adusă 
până la nimicire pa mai putut — chiar în alianța de mai târziu cu 
papalitatea — să opr:ască aceasta mişcare revoluționară şi să limiteze 
egoismul oamenilor de stat de mâna a două, cari protejau transfor- 
mările, găsind în ele un dublu îvlos pentru sine, de oarece protes- 
tantismui dădea în complecta lor dispoz ţie toate averile bisericești și 
menăstirești, dându-le în acelaş timp drepturi supreme în domeniul 
Ch-ar 7l religiei, coafsrm principiului: cujus regio, ejus religio, în 
vederea căruia mu ți print: germani îatroduceau cu forța protestan- 
tismul la ei. Ce pr.vzşte esența protestantismului, ea constă în abuzul 
də cei de al treilea principiu al teocrației creştine — principlul 
profeţiei sau al libert:ți: soiritului individual în lucrurile religiei. Abuzul 
coastă aici mai întâiu îa faptul, că principiul profeţiei, adică al liber- 
taţii inspirației personale, e recunoscut ca ocupând nu al treilea loc 

adică nu sub condiţia de a fi fidel celorlalte dovă principii ale teo- 
craţiei, avâad situaţia de supremație a instituirii pozitive al lui Dum- 
nezeu, ci se recunoaşte ca întâiul principiu al împărăției lui Dumnezeu. 
| Mai departe Soloviev exprimă speranţa că toţi cei ce cred cu 

adevărat, vor fi proroci al lui Dumnezeu la sfârşitul vremurilor când 
va apare Biserica triumfătoare, când toţi vor fi în azelaş timp împărați 
şi preoți. Dar până atunci mai este mult iar a transforma sfârşitui în 
început e un lucru care nu promite nici un succes. In general, după 
Soloviev, teocraţia are ca scop realizarea religiei (adică a legăturii lui 
Dumnezeu cu omul) în întreaga viață a popoarelor. Pentru rezolvirea 
cu succes a acestei probleme sunt necesare 3 condiţii: 1. Indepen- 
denţa totală a principiulul religios în societate, fiindcă în acest prin- 
cipiu stă esenţa şi interesul genera! al lucrului întreg, și dacă ele- 
mentul religios ocupă în viața generală o situație subordonată sau 
dependinte, teocraţia nu are nici un senz; 2. Dezmembrarea normală 
a corpului social şi ordine tare în guvernarea lui, fiindcă fără aceasta, 
religia nu are mijloace stabile şi conforme cu scopurile sale de a 
exercita influența sa asupra vieţii şi să o dirijeze în senz teocratic; 
3. însfârşit acțiunea liberă şi energică a forţelor individuale, fiindcă 
fără o astfel de activitate cea mai bună organizare a societății rămâne 


o formă goală. 
G. M. IVANOV 

lrinuța 


— Amintiri — 


Multe am uitat în viață şi multe o să uit încă, până în clipa 
când o să trec peste râul Laethe. Pentru un singur ban atunci, 
Charon va șterge din sufletul meu toate urmele vieţii pământești. Dar 
amintirea lrinuţei no so şteargă nici el, chiar dacă i-aşi da o 
comoară de aur. Eu a fost, care m'a împăcat cu micii copilaşi din 
Valea Lată. l 

|n scurtă vreme ajunsesem să mă iubească toți oamenii din sat, 
bărbaţi, femei, tineri şi bătrâni, cu aceeași iubire, cu care îi iubeam 
şi eu. Dar, vreme de trei ani n'am ajuns să grâiesc măcar două-trei 
vorbe cu vre-un copilaş. Câud întâineam vre o ceată pe uliţi, cercam 
să mă apropiu de ei, să-i mângăiu şi să-i întreb de una alta. Dar ei 
mă zărean de departe şi o luau Ja fugă, strigând cât îi ţinea gura: 

— Fugiţi măi, că vine popa! 

Când umblam cu lordanu!, după ce stropiam cu apă sfințită pe 
toți cei din casă, femeia casei se pleca sub pat şi scotea la lumina 
zilei pe vre-un copilaş. Acoi îl târa la mine, ca să-l stropesc și pe 
el. Privindu-mă cu ochi grozav de speriaţi, cosilaşul, după-ce îl 
stropiam se apuca să fioe ca din gura şarpelui. 

Pentru-ce, mă rog? 

Pentru-că copilaşii satului erau de convingerea că eu le taiu 
limba. 

Când se îmbolnăvia vre-un copilaș, părinţii iui mă chemau să-i, 
citesc vre-o rugăciune. Cine ştie, prinsiau vre-odată rugăciunile de 
acest fel? In vreme ce eu citeam din molitvelnic, copilașul fipa sub 
patrafir de credeai că se prăpădeşte lumea. 

Femeile satului aveau noroc cu mine. Când nu mai era nici-un 
chip să-şi mulcomească ccpilaşii, când nici vorba bună şi nici nuiaua 
nu mai era de vre-un folos, se ap'ecau la urechea lor și le spuneau 
în şoptite: 

— Tăceţi, că vine popa! 
Şi se făcea tăcere de mormânt. 


* 
+ * 


Pe lrinuţa am întâlnit-o într'o zi de toamnă. Se ducea cu tatăl 
său. de mână pe uliţă în sus. 

Când m'a văzut, era s'o iea la fugă, dar tatăl său o ținu cu 
putere. Aşa apoi, nu i-a rămas decât să se tragă după spatele lui. 

— Bade loane, — îi zisei când m'am văzut în dreptul lor, nu 
te duci mâine la oraș? 

— Tocmai mă duc, îmi răspunse el, iar eu, scosei diu buzunar o 
bucată de hârtie şi un creion. Aveam trebuință de ceva lucruri dela 
oraş şi voiam să le însemn pe-o hârtie. Creionul însă nu era ascuţit, 
iar briceag, nu aveam. Mi-a dat el briceagul lui, iar eu ascuţindu-mi 
creionul am scris ce-aveam să scriu, am dat omului hârtia și bani 
pentru cumpărături, apoi, mi-am văzut de drum. 

Nici nu făcui doi-trei paşi şi -auzii glasul lrinuţei. 

— Tată, popa n'ale bliceag? 

— N'are, îi răspunse tatăl său. 

— Atunci, cu ce taie limba copiilor? . 

— Popa nu taie limba nimănui, — îi mai zise badea lon. Popa 
e om bun... 

De-acuma, Irinuța mă împrietenise cu copilașii satului. Ea le-a 
spus că eu nam „bliceag“, şi că sunt om bun. Dela o vreme alergau 
ei la mine, ca să-i mângăâiu şi să le spun poveşti. Veneau şi la bi- 
serică, amestecându-se printre copiii de şcoală. lar eu, din uşa altarului 
îi priveam fericit... 

Numai femeilor nu le era pe plac această schimbare. Zadarnic 
strigau de-acum copilaşilor: 

— Tăceţi, că vine popa... 

Copilaşii le tăiau vorba: 

— Popa nu taie limba, că wale bliceag... 

Şi îşi continuau plânsul... 

Še îmbolnăvise odată şi Irinuța, iar eu, m'am dus să-i citesc şi 
ei vre-o rugăciune. Ea mă privea cu încredere şi zicea după mine 
fiecare cuvânt. lar eu, simțeam că rugăciunea se ridică sus, sus, în 
înălțimi. După câteva zile s'a făcuţ sănătoasă 

Treceam odată pe lângă poarta lor. Uitându-mă în curte, văzui 
pe lrinuța la umbra unui dud. Cânta, de credeai că lumea toată ea el. 


Când am fost eù beteguță, 
Na, na, na, na, na, 

A venit popa la noi. 

Na, na, na, na, na, 

Dar eu nu m'am speriat, 
Na, na, na, na, na, 

Că eu nu-s așa de proastă, 
Na, na, na, na, na, 

Să mă speriu şi de-un popă, 
Na, na, na, na na, 


lrinuţa creştea şi se întăria zi de zi. Când împiinise şapte ani, 
părinţii au dat-o la şcoală. In şcoală era cea mai isteață şi cea 
mai bună. 

Pe la mijlocul postului mare am ales pe școlarii trecuţi de opt 
ani pentru împărtăşanie, dar pe ea, mam ales-o. Atunci sa supărat 
pe mine. Mă privea tristă, făcând sforțări să-și oprească potopul la- 
crimilor. Eu nu îndrăzneam s'o privesc în faţă. Mă temeam că o să 
citesc în ochii ei: 

— Vezi, pe mine nu mă lași la împărtăşanie... Măcar că... aş 
merita, poate. Eu te-am împăcat doar, cu copilaşii satului... 

Către seară a venit mamă-sa la noi. Cu multă sfială și după o 
lungă întroducere, ma rugat să las şi pe lrinuţa la împărtăşanie. 

Am lăsat-o şi pe ea, şi pe ceilalți copii de şapte ani. Pe aceştia 
de dragul ei. 

Şi, nu mi-a părut rău. 

Chipul Domnului, de pe altar, îmi zâmbea de câteori vre-unul se 
apropia de păharul mântuirii. Imi zâmbea, dar în strălucirea ochilor 
săi divini părea că citesc şi mustrarea: 

— Lăsaţi pe copii să vină la mine, şi nu-i opriţi pe ei... 

In părul despletit, lăsat pe spate, al lrinuţei, erau aninate cele 
mai frumoase flori de primăvară. După slujbă, m'a aşteptai în ușa 
bisericei, ca să-mi mulțumească. Un strop din lacrimile ei, sfinte la- 
crimi de bucurie, mi-a picurat pe mână. 


% 
* * 


Şi vedeţi, a trebuit să mă mut din Valea Lată. lrinuţa, când a 
auzit, a alergat plângând la mine şi m'a rugat să-i împlinesc o ultimă 
dorință. Să-i spun ceasul plecării, ca să mă însoțească la gară. 

A fost o dorinţă, pe care nu i-am împlinit-o. Mă temeam să nu 
mi-se rupă sufletul. Și-apoi, gândiam, o s'o revăd încurând... E mai 
bună bucuria revederii decât durerea despărțirii... 

Dar, n'am mai revăzut-o. 

lrionţa acum doarme, întrun mormânt cu trei cruci. Doarme din 
ceasul sfânt, când a văzut cum „răsare soarele românilor.“ 

A fost în ziua de 15 Aprilie 1919. Bubuiturile tunurilor ungu- 
reşti alurgară pe toţi locuitorii din Valea Lată în — lumea largă. Pe 
dealul de către apus ungurii făceau ultimele sforțări să impiedice 
înaintarea victorioasă a românilor. 

Părinții lrinuţei mau fugit. Femeia era cu copil la sân și bol- 
navă, S'au lăsat în grija sorții. 

— De ee bubuie tunurile, tată? — întreba lrinuța din când 
în când... 

— Răsare soarele românilor, îi răspundea el, iar ungurii ar vrea 
să-i împiedece răsăritul... Voi, fiți numai cu răbdare. 

După vreun ceas, tunurile încetară. Irinuţa atunci îşi prinse pe 

cei doi frăţiori mai mici de mână, și ieşi cu ei în curte. 
E In momentul acela se cutremurară pereţii casei. Vuietul înfricoşat 
al unui şrapnel îngheță răsuflarea celor din cesă. lar din curte se 
auziră trei vaiete scurte... Şi se făcu apoi tâcere de mormânt. Trei 
frăţiori zăceau întinşi la pământ, aproape îmbrăţişaţi. Razele de soare 
le iuminau obrajii. 

Peste un sfert de ceas a intrat oastea românească în sat. Pe 
lrinuţa cu cei doi frățiori au îngrcpat-o cu paradă militară. Un mor- 
mânt cu trei cruci, a acoperit trei trupuri de viteji, cari cu un sfert 
de ceas mai de vreme s'au grăbit să vadă cum răsare soarele românilor. 


k 
* * 


Acestea mi le-a povestit badea lon, lângă mormântul Irinu- 
ței, după vreun an, când mă nimerisem pe la Valea Lată. Câteva 
lacrimi vărsai şi eu pe acest mormânt scump. Cum îl priviam în 
tăcere religioasă, mi-se păru de-odată că aud un cântec vesel, dră- 
gălaş, ce venea tocmai din fundul lui... 


— Când am fost eu beteguţă, 
Na na na na na, 
A venit popa la noi, 
Na na na na na. 


— Aşa-i, Irinuță ! Și tu nu te-ai speriat. Dormi în parce! 
SEPTIMIU POPA 

Pe marginea vremei 


Psihologia dragostei de astăzi!) 


Războiul, care a frământat lumea vreme de aproap: zece ani de 
zile prin chinuitul şi durerosu! calvar a tuturor privaţiunilor materiale 
şi a tuturor dezolaţiunilor sufleteşti, constituie de sigur una din revo- 
luţiile cele mai adânci în viaţa politică, aconorică și socială a po- 
poarelor felurite. El a transformat radical atât raporturile dintre indiv zi 
şi societate cât și relațiunile dintre indivizi. In vârtejul ameţitor al 
cascadei de sânge cald şi-au prăbușit nu numai tradiționalele aşeză- 
minte ale organizaţiunilor de stat și sistemele meșteşugite ale ideologiilor 
burgheze, dar întreaga ierarchie a valorilor cousfinţite, somptuosul 
edificiu al muncei, al minţii şi al inimei omenești. Războiul a fost un 
reactiv puternic, pe care omenirea din ignoranță l'a întrebuințit cu 
ușurință și subt a cărui acţiune dizolvantă au prefăcut lucrurile 
ca şi noţiunile, produsele mâinelor ca şi produsele inteligenţei şi suf- 
letului nostru. Oamenii cumpără şi vând, înțeleg și sufăr, văd și 
iubesc astăzi după războiul mondial cu totul altminterea decât semenii 
lor din anul 1914. 

Este un bine sau este un rău, este un pas uriaş pe drumul pro- 
gresului civilizator sau o cădere în barbarie, care dintre contimporanii 

acestei generaţii de transiție ar putea-o hotărî cu toată obiectivitatea 
lipsită de patima a unei judecăţi imparțiaie! Fiecare preţueşte și cri- 
tică după măsuri arbitrare. Unii întorşi spre un trecut atât de 
apropiat încă slăvesc rodnicia bogată a unor râuri, ce astăzi le apar 
de miere, de vin şi de lapte, alţii pironiţi de hipnoza unui viitor 
fascinant profetizează înfâptuirea imperiului. messiaric, cei mai muţi 
în sfârşit trăesc din viaţa de toate zilele, fără amintire dar şi firă 
iluzii. nemuritori şi senini ca Dumnezeii în Olimpul grecesc. De aci 
visurile „revalorizatorii“ ale așa zişilor reacţionari; utopiile „devalo- 
rizaate“ "ale aşa zişilor revoluționari şi superba îadiferență a maselor. 
cari diriguite de înțelepciunea divină a instinctului de conservare, 


1) Leopold Stetn: Psihologie de Pamour contemporain, préfaces de Marcel 
Prévost et Paul Géraldi. Paris 1926, 

simt că rostul existenței lor viitoare nu poate fi nici de partea acelora 
cari ca domnul Vintilă Brătianu vor să urce leul nostru la legendara 
sa valoare antebelică, nici de partea acelora, cari ca domnul dr. Lupu 
vor să îl scază la o liţcaie şi aşteaptă în liniște ca procesul de „irans-— 
valorizare“ înfăptuindu-se să producă valori cu totul diferite. 

Valorile se transformă şi procesul transformărilor lor întrece cu 
mult cadrul strâmt al sistemelor rigide, cu care ne obișnuisem. Va- 
loarea se schimbă nu numai după cum cred fanaticii „de-şi revalo- 
rizărei“ în linia verticală a speciei sale, dar se transvalorifică într'o: 
largă linie orizontală, care preface întreagă liniştita suprafață a cul- 
turei omeneşti de pănâ acuma, orânduită după regulile severe ale di- 
viziunei muncei şi a competenţei specalizate, întrun ocean tulbure și 
viscolit, în care valul înghețat pornit dela Polul Nord se întâlneşte 
brusc şi se îmbină cu valul ferbinte al zonelor : quatoriale. Procesul 
de transvalorizare se întinde astfel înlăuntrul tuturor manifestaţiunilor: 
inteligenței omeneşti, făcând nu numai din excelentul artist, care este 
d. I. iancovescu, directorul Teatrului Fantasio din Bucureşti, un pro- 
tagonist al fostului partid țărănesc, dar din d. Aristide Blank un me- 
diocru autor dramatic. A făcut şi din domnul Leopold Stern, director 
de bancă, autorul unui volum de aproape trei sute de pagini asupra 
„Psihologiei amorului contimporan“, volumul care scris în frantu- 
zeşte şi tipărit la Paris este fără îndoială menit să contribuie la ci- 
mentarea rclaţiunilor noastre cuiturale cu Franţa. 

Dragostea, obiectele sale de preferinţă, criteriile sale de pre- 
ţulre, formele sale de manifestare, adecă conținuturile acestui senti- 
ment și extensivitatca şi intensivitatea exteriorizărei sale au fost şt 
ele cuprinse, precum firesc, de uriașul proses de transvalorizare. Fără. 
îndoială că amanţii superbi și amantele minunate de înainte de răs- 
boiu, cari se complăceau în dantelarea cât mai rafinată şi mai subtilă 
a sentimentului lor — adevăraţi artişti îndrăgostiți de arta pura — 
nu mai! există, decât subt formele din ce în ce mai rare a unor ana- 
chronisme prăfuite. Spectatori miraţi a unei vieți, pe care nu o mai 
pricep, ei regăsesc doar îa cronicele saint-simonienne a lui Marcel 
Proust mângăierea părului lor cărunt şi a obrazilor sbârciţi. Şi fac: 
bine înțeles planuri fantastice de... revalorizire, fără să poată pricepe 
că valorile însaşi ale dragostei sunt pe cale să se schimbe, cu sau: 
fără concursul lor. i 

Că se schimbă, aceasta este sigur. Cum se vor schimba, nue 
poate încă nimeni să o spună.  Inzadar frumoasa doamnă Atexandra: 
Kolloniay, una din „eminegtele rose ale internaţionalei alll-a“ a vrut: 
în volumul său de nuvele să ne arete noile „căi ale iubirii. Dar, 
doamna Koliontay, este o personalitate politică şi lucrarea ei prin ur- 
mare o operă de propagandă, tendenţioasă, falșă și exasperantă ca 
toate operile de propagandă. 

Domnul Leopold Stern aduce dimpotrivă prin meşteșugul său de: 
director de bancă, garanţia unui discernământ sever, precis şi nepăr- 
tinitor. Om al cifrelor şi al socotelilor minuţioase, el nu avea decât să 
noteze în diferitele registre şi partizi operațiunile zilnice de debit şi credit 

:a valorilor vechi şi noi, cari se negociază la bursa dragostei, pentru 
a ne prezenta un tablou cât mai exact şi mai interesant al procesului 
„de transvalorizare pe tărâmul erotic. Ooera sa ar fi constituit astfel 
nu numai o analiză interesantă pentru contimporanii săi, dar un do- 
-cument important pentru cercetătorul de mai târziu, care ar fi vrut să 
-studieze orig na şi evoluţia noilor valori sentimentale. Domnul Stern a 
“preferat să facă beletristica vremelnică şi să noteze experienţele pasio- 
-nate ale unui bătrân amorez, escelentul sau amic Gaston d'Andremont, 
“care din înălţimea duzinei de perne de puf, ce îi leagănă probabil 
rematismele şi din negurile vârstei sale, venerabile, povesteşte după 
Alexandru Dumas fiul, după Ed. Pailleron, după Pierre Louys, după 
“frații Goncourt, după Pierre Loti şi chiar după Chamford, Musset, Ma- 
dame de St=ăi, Perrault şi alţii până la Molière şi Rabelais istorioare 
de pe vremea când între ceasurile șase şi şapte p. m. virtuțile burg- 
mezelor măritate se înecau într'o ceaşcă de ceaiu sau întun pahar de 
vin de porto. Opera domnului Stern lipseşte complect de actualitate; 
este o evocare fară talent. a unei lumi care nu mai există, o compi- 
laţie inutilă de vulgare locuri comune şi de arii răsufiate — la donna 
e mobile — cu cel mai bun caz un cod, după şi în fclul aceluia ce- 
lebru ai manierilor elegante, pentru îndrumarea „perfectului amorez“ 
din strada Lipscani. Ascultă cititorule și învață, tu care ştii deja că 
nasul să suflă în batistă şi că peştele se mănâncă cu furculiţa, cum 
trebuie să prozedezi după dl Gaston d'Avremont, alias Leopold Stern, 
pentru a cuceri pe ispititoarea nazuințelor tale virile. 

Una din armele amorului este complimentul,linguşeala. Un com- 
pliment frumos spus este de cele mai multe ori cheia care deschide 
inima femeei celei mai încăpăținate. Spune unei femei, în momentul 
când se uită, îngrijorată și întrebătoare în cglindă, că este frumoasă, 
“spunei-o- cu spirit (sic), cu un aier convins şi îţi vei creia un titlu 
la recunoştinţa sa și vei fi probabil răsplătit într'o bună zi. Spune 
'unei femei care a trecut de mult vârsta primei tinereţi că face im- 
presia unei fete de optsprezece ani, spune unei fetițe de unsprezece 
ani că conversaţia ei este tot atât de atrăgătoare ca unei femei de 
douăzeci şi ori şi care va fi răspunsul ei cu voce tare, fi sigur că în 
sufletul său, îți rămâne recunoscătoare. 

Complimentele, interesând vrâsta ,sunt mai ales gustate de dom- 
mişoarele dela 15—17 ani şi de femeile dela 35 de ani până... la 
moarte“. | 

Şi mai departe: 

„Văzând o femee la teatru sau pe stradă, chiar dacă nu o cu- 
'noști, spune-i în treacăt că este delicioasă. Ea se va gândi la vorba 
care i-ai murmurat-o şi surâsul cu care va adormi îți va aparţine“. 

Sau: 

„Când eşti la un bal spune tuturor femeilor fără distincţie: 
Doamnă, eşti regina balului. Vei face tot atâtea fericite, căci fiecare 
din ele va pleca cu convingerea că era în adevăr regina serbărei și 
te va proclama la rândul ei regele oamenilor de gust. Nu există femee 

de cincizeci de ani care să nu fie gata să te creadă, dacă i-o sput 
şiret la ureche, că are în surâsul ei ceva copilăresc“. 

Şi în felul acesta î-şi revărsa dl Gaston d'Avremout prinosu! 
înţelepciunei sale sent mentale pe calea lungă de 250 de pagini a 
volumului dlui Leopold Stern. 

Nu lipseşte bine înţeles nici nota moralizatoare — fetele cari 
flirtează în loc să citească pe „Madame Bovary,“ — nici nota de o 
sensvalitate vulgară a Don Juanului de mabala, care în drum își 
face declaraţia „de amor“ măsurând fără preget distanţa dintre fotoliul 
adoratei sale şi canapea. Cel mai original este fără îndoială ultimul 
cap'toi în care mătușa domnului d'Avremont, doamna Grace D. co- 
munică nepotului ei în stilul şi cu termenii unui contabil de bancă 
„bi: nţul“ vieţei sale sentimentale. D. Leopold Stern se regăseşte de: 
data aceasta în largul său. 

Nu voiu vorbi despre stilul și corectitudinea limbei întrebuințate 
de dl Stern şi voiu lăsa membrului Academiei franceze, d-lui Marcel 
Prévost întreaga răspundere a „acestor pagini atât de adevărat fran- 
țuzeşti, iscălite de un scriitor, care nu este născut pe pământul Franţei.“ 
Protestez însă ca Român împotriva acestei cărţi, care ar putea să dea 
străinătăţii impresia că neamul românesc este o strânsură de băieţi de 
prăvălie și de femei stupide, gata să-şi piarză miatele după ghiduşiile 
d-lor d'Avremont et Cie. Cariea d-lui Leopold Stern nu este o operă 
românească şi studiul, care ar vrea să fie, nu are ca bază documentară 
specificul sufletului românesc. Ea face parte alături de „Codul manierelor 
elegante“ sau de imaginile lui Hamlet, principele Danemarcei sau de 
„Ai, ai, ai“ celebra romanţa spaniolă din acel miserabil amalgam de 
maculatură internaţională, care pe de asupra patriilor și neamurilor 
felurite înfrăţeşte prostia şi vulgaritatea, la fel de masive la Paris ca 
şi la Bucureşti ca și la Tombuctu. Traducerea ei în româneşte o aş- 


teptăm în jargonul editurei Ignat Hertz. 
i N. LUPU KOSTAKY 

Producţia aurului și problema 
monetară a statului român 


In situația economică şi financiară în care se găsește acum statul 
român, se caută necontenit atât din partea guvernelor cât şi din partea 
economiştilor mijloacele reale peotra consolidarea valutei româneşti. 

Se discută zi de zi în presă și prin conferințe toate teoriile po- 
sibile și imposibile asupra chestiunilor de „stabilizare“, „revalorizare“ 
şi „devalorizare“ a leului, fàră ca aceste discuţii teoretice să fi avut 
vreun ecou în viața noastră de stat și fără ca aceste discuţii să fi 
ajuns la un program bine fixat şi aoptat de factorii competenţi din 
această țară, 

In mijlocul acestor frământări politico-financiare şi discuţii sterile, 
guvernul actual a cerut dela d 'feriți experți precum şi dela direcția 
"generală a minelor să-și spună vederile şi să precizeze măsurile cari 
trebuesc luate pentru consolidarea valutei. Din aceste memorii, puț ne 
sunt acelea cari sunt izvorite din deplina cunoaştere a situaţiei eco- 
nomice a ţării noastre şi bazate pe trebuințele reale ale poporului 
nostru. Memoriul direcţiunei generale a minelor din ministeru) Indus- 
triei şi Comerţului, recunoscând starea adevărată arată că oricare ar- 
„fi politica financiară a guvernului, fie că guvernul urmăreşte „stabi- 
lizarea“ ori „revalorizarea“ leului, nu se va putea realiza nimc dacă 
nu se ţine seama de exploatarea bunurilor miniere, de producția aurului 
creiând un stoc metalic pentru garantarea volumului f-duciar, In specal 
toată atenţia trebue îndreptată asupra zăcămintelor de aur din Ardeal 
propunând să se ia măsurile necesare pentru intensificare producției 
acestui metal preţios. 

Se impune acum întrebarea cari sunt acele măsuri necesare pen- 
tru intensificarea producţiei aurului din această ţară şi cari sunt mă- 
surile definitive cari trebuesc luate pentru salvarea producătorilor de 
aur sau așa numitelor „băieși“ din Munţii Apuseni? La aceasta între_ 
bare nu avem nici precizări nici soluțiuni din partea nici unui eco_ 
nomist, deoarece autorii memoriilor netrăind în mijlocul acestor băieşy 

nu cunosc trebuințele specifice a producătorilor de aur şi necunoscând 
aceste trebuinţe şi neajunsuri a poporului nostru nu pot da soluțiuni. 
satisfăcătoare din punctul de vedere al salvărei minelor de aur şi al 
intensificărei producției de aur! 

Până când în aceste memorii unii nu se gândesc la altceva de- 
cât la comercializări şi naţionalizări, în primăvara anului 1926 se 
găseşte în fara aceasta un bărbat de stat cu adevărată inimă 
românească şi desinteresat, care cercetează personal la fața locului 
minele de aur din Munţii Apuseni, ia contact direct cu, producătorii 
de aur a acestor ţinuturi şi văzând durerile și neajunsurile acestui 
popor, află și adevăratele măsuri cari trebuesc luate de urgență 
pentru salvarea producţiei de aur din aceste regiuni. Acest bărbat de 
stat a fost domnul General Averescu şi multum tă d-sale sau luat 
următoarele măsuri diu partea guvernului. 

1. Sa ordonat validarea din oficiu a -tuturor drepturilor miniere 
cerute de românii minieri din Munţii Apuseni prin inspectoratele din 
Zlatna şi Baia Mare. 

2. S'a ordonat ca preţul aurului să fie stabilit la valoarea mon- 
dială şi să fie plătit din partea statului respective a Băncii Naţionale 
regulat și fără trăgăneli şi scăderi. 

3. In fine, a treia măsură luată de guvern în baza experienţelor: 
culese la fața locului este că ministerul Industriei și Comerţului va 
furniza pe preţuri reduse explosibilile necesare până cănd aceasta 
chestiune nu va putea fi soluționată în mod definitiv. 

Din aceste măsuri practice luate de guvernul actual se poate 
- vedea imediat în ce constau neajunsurile producției de aur şi «um 
S'ar putea îmbunătăţi situația, mizeria minerilor din Munţi Apuseni! 

Prin validarea din oficiu a drepturilvr miniere cerute de românii 
din regiunea minieră a Z atnei şi Baia Mare se îndreaptă o serie de 
formalități a legii minelor, cari formalităţi pentru micii proprietari de 
şurfuri ar fi avut trista menire a le face impos:biiă validarea dreptu- 
rilor miniere şi ar fi cauzat ruinarea totală şi definitivă a bieţilor: 
minieri români din Munţii Apuseni. 

Până când legea minelor nu va fi modificată şi întregită cu acele 
dispoziț'uni prin cari vom putea să păstrăm matrimoniul românesc şi 
pe terenul minier și până când nu se va putea întocmi un regulament 
al legii minelor potrivit cu irebuinţele și interesele noastre românești, 
până atunci măsurile provizorii luate de guvern pentru salvarea mi- 
melor de aur din Munţii Apuseni are o deosebită importanță. 


POMPILIU CIOBANU 

Scrisori din Budapesta 


— Deputaţi germani în Ungaria. — 


Ungaria, în cursui timpurilor, a ajuns satelitul aspirațiilor ger- 
mane, cari, după înfrângerea suferită în răsboiu, au rămas paralizate. 
in timpul din urmă, însă, întâmpinăm novi indicii, că germanii revin 
la concepția lor predilectă, care e hegemonia în Europa centrală, deşi 
deocamdată se observă mai mult anumite considerente economice. 

Săptămâna trecută a sosit în Ungaria un grup de deputaţi ger- 
mani. Acest lucru se întâmplă prima dată după răsboi. Atât în Ger- 
mania cât şi în Ungaria, concepția Mittel-Europei preconizată de 
Neumann e cultivată în forma unei federaţii economice, cu distru- 
gerea tuturor zăgazurilor vamale, 

„Societatea pentru Afacerile streine“ din Budapesta şi-a luat 
sarcina să călăuzească şi să informeze pe distinşii oaspeţi germani 
asupra situaţiei generale actuale a Ungariei şi asupra rolului ce l-ar 
putea avea, ca factor important, în o nouă constelație din Europa 
centrală. S'au ţinut o serie de conferințe din partea membrilor condu- 
cători ai susamintitei societăți. Dr. Gratz, fost ministru de externe, 
Berzeviczy Adalbert, preşedintele Academiei Ungare şi alții au scos 
în evidență însemnătatea economică a traficului internaţional de pe 
Dunăre. Actualul ministru I. Vass a declarat, apoi, că legăturile secu- 
lare nu se distrug aşa de uşor, ca graniţele țărilor... 

Pe de altă parte, generalul german von Hâscher, deputatul Barth, 
profesor universitar au făcut unele comunicări presei, spunând că 
Germania proiectează săparea unui canal, care va lega Dunărea cu 
Rinul. Prin aceasta se vor deschide noui debuşeuri pentru produsele 
ungare şi se va intensifica traficul comercial dintre cele două state. 
Germania intrând în Liga Naţiunilor, — spun soliile germanilor, — 
va susține cu căldură cauza Ungariei, mai ales pe terenul doleanţelor 
minoritare, unde ungurii duc o luptă atât de grea, 

„Societatea pentru Afacerile străine“ nu a uitat să distribue lu- 
crări de propagandă emisarilor germani, mai aies broşura „Die Tra- 
goedie Ungars“ a făcut o profundă impresie, broșură ce a apărut 
în ediţia Societăţii naţionale ungare (Magyar Nemzeti Szövetség) or- 
ganizație iredentisă, mai serioasă şi mai documentată, decât aceia a 
ebrediștilor. 

Deputaţii germani s'au interesat viu și de soarta culturală şi de 
viaţa națională a consângenilor lor germani, vechi colonişti pe plaiu- 
rile ungare. Au descins în câteva sate nemţeşti din apropierea Buda- 
pestei conduşi de fostul ministru al minorităţilor Bley:r, președintele 
Uniurtei culturale germane din Ungaria. Sa accentuat taptul că acești 
colonişti şirau păstrat intactă individualitatea naţională germană, deşi: 
se găsesc în imediata apropiere a capitalei ungare de 200 de ani. 
. Reprezentanții maghiari au subliniat cu emfază faptul că tradiționala 
toleranță maghiară a rezolvit în mod ideal problema dificilă mino- 
rităților. l l 
| In armonia frățească sa amestecat însă şi o notă disonantă 
Fostul ministru al minorităţilor, Bieyer, a rostit un discurs în comuna 
germană TO 9k- Balint, exprimându-și dorinţa ca doleanţele juste cul- 
turale şi naţionale ale germanilor din Ungaria în viitor vor fi satis- 
făcute. Presa naționalistă, în frunte cu „Budapesti Hirlap“ cere soco- 
teală lui Bi'eyer pentru ieşirea nemotivată contra politicei ungare faţă 
de minorităţ. Profesorul Bieyer, întradevăr se străduise să se achite 
în mod cinstit de obligaţiunile ce şi-a luat asupra sa ca ministru at 
minorităţilor și în anul 1920 întrodusese limba germană de predare 
în şcolile conf:sionale primare germane din Ungaria. Urgia şovinis- 
mului maghiar l-a măturat, după ce jucase un rol de misionar tragi- 
comic de câteva luni, 

Se poate constata însă un lucru cert, anume, că Ungaria, mat 
ales după alipirea Austriei la Germania, va ajunge în dependenţă şi 
mai evidentă față de tendinţele imperialiste germane. In primul rând 
i se va distruge individualitatea economică şi în manifestaţiile ei cul- 
turale i se va infige pecetea civilizației teutonice. Restul va fi aranjat 


de diplomaţie... 
i t M. B, RUCĂREANU 

Documente de patologie din 
timpul războiului 


Intâmplarea a voit să răfoesc un teanc de reviste şi ziare un-- 
gureşti din timpul războiului. Mărturisesc, puţine lecturi mi Sau părut” 
mai interesante, decât aceste oglindiri infidele şi censurate ale eveni- 
mentelor din trecutu! apropiat. | 

Am recitit atât fudulele comunicate Höfer, cât şi scrisul ziariştilor * 
şi sscriitoritor de frunte urguri. 

Şi, la un moment dat mi sa părut, că citesc proza unor smintiţi, . 
a unor nebuni îvr'oşi şi primejdioși, cari ar fi trebuit legaţi și puşi: 
în cămaşă de forţă, la dispoziţia psichiatrilor. 

Ex:gerăm? Se poate. Fâră vorbă multă, vom lăsa pe cititor să: 
judece singur preza ce-au scris-o cei mai de seamă scriitori unguri, 
cu prilejul isburnirei războiului italo-maghiar. 

Să urmeze deci dovezile: 

„Nicirând nu am uitat, că ltalia este țara machiavel'smului, a - 
politicei imorale, a avariţiei inconștientă de dztor'i, a infamiilor vlan- 
destine, a b-stialitiţii capabilă de orice perf:die și crimă, a trădării 
Si a călcării de cuvânt ln timpul Renaissance ului, istoria Italiei este 
istoria asasinatelor, a otrăvirilor, a câlcărilor de jurământ, a răzbună- 
rilor ex-cuiate cu cruzime rară, a tâlhăriilor strigătoare ia cer. Stapânul 
„ casei primeşte cu zâmbet blajin oasvele invitat şi îi dă să bea din 
pocal de aur vin otrăvit, sau Îl străpunge deta spate. Fratele, prietenui, 
consp'ră cu duşmanul, ca să atragă în cursă, să ucidă, pe prieten, pe 
frate. — Nicăiri ru sunt atâti cerşitori şi vânători de ba:șiş, ca în 
Italia; nicăiri mai multe p ăsmuiri de monete și tâ:hării de tot felul, 
Cauza este, în pr:mul rând, starea de complectă in.uitură a poporului 
italian. 35 la sută din populaţie este analfabetă. Ignoranţa acestor 
milioane de oameni este aşa de mare, în ât în timpul ep demiilor, 
medicii abia pot fi apăraţi faţă de mu'țimile cari se răs:oală în contra 
lor. Cauza st:r-i înapoiate a Italiei este însă nu numai ignoranţa, ci: 
şi nivelul moral scăzut, lipsa simțului de datorir, la care se mat: 

“adaugă, lipsa de seriositate, inclinarea spre a fi paiaţă, instabilitatea, 
lenea, neorânduiala şi insensibilitatea morală.*) 


Zoltan Ambrus 


romancier, autorul mai 
multor zeci de volume, 


* 
$ + 


„Dastrăbălatul popor italian este o pitorească ceată de ţigani. In 
peninsula lor asemânătoare cismei, câţi italieni nu sunt cari în schimbul 
unui soldo ar jura bucuros de unasătăuna ori cu strâmbătate? Pentru 
câți există oare credinţa şi onoarea? Poetul lor, D'Aanunzip, la noi, 
megh'arii, ar fi un găinar, un mizerabil, un scârbos, o puşlama. La 
ei: principiul național e minciuna. Dorinţa fiecărui italian este a fi 
întreținutrl femeilor, a înşela, a fățări prietenia şi în acelaș timp, a ataca 
banditește“.**) 

Andor Kozma 
poet, autorul ciclului de 
poezii „Koboz xronikăja“ 
$ i $ 

„Filozofia lui Nietzsche şi-a găsit cea mai perfectă personificare 
în Italia: pe Cezare Borgia. Nicăeri nu e mai popular Nietzsche, decât 
în ltalia, care este azi — statul futurist. Marinetti a spus-o pe şleau: 
“Le Gouvernement italien devenu futuriste! — Ce este futurismul? 
Apaş-ism intelectual. „Nous, Futuristes, qui, depuis deux anns, bravant 
les sifflets des podagres et des Paralytiques, glorifions Pamour du 
“danger et de la violence". — Futuristul e un copii senil, care vrea să 
strice, să brutalizeze şi iubeşte pericolul. Vai de fara ajunsă pe mânile 
'“futuriştilor; futuristul se bucură de războiu, de suferințele, de moartea 
deaproapelui. latocmai ca copilul, care jupoaie broasca, râzând. Dar 
spre deosebire de copil, apache-ul nu e dincoace, ci dincolo de morală, 
Simţul! lui e tocit şi valorile vieţii îl enervează. — „Glorifions le mi- 
Jitarisme, la Guerre, seule hygiene du monde et seule :norale 
éducatrice“. 

Altul e patriotizmu] maghiar! Ce modest e, ce cinstit, şi cât de 
puțin e naționalist. Maghiarui își iubeşte pământul său milenar cu 
conservatism şi nu mai vrea să cucerească dela nimeni. In războiul 
mondial, maghiarul este singurul popor, care şi-a păstrat demnitatea. 
„Ce caim nobil, ce înțelepciune maiestoasă faţă de furiosul englez, dis- 
peratu! francez şi desech'libratul italian. De vreme ce popoare vechi 
devin apase, maghiarul înțelege să fie cult şi echilibrat sufleteşte, în 
actlas timp. Ah, măreț popor maghiar: cât te iubesc, mai ales când 
mă gândesc la italieni. — Nu numai că suntem mai sănătoşi, dar 
Suntem şi ca intelig=nță înaintea italienilor. Câtă murdărie este — 
chiar şi ia suprafată — în Italia! In cartea lui Lussana: Lettere di 


*) R-vista „Nyugat“, anul VI pag. 681. 
++) Az „Ujság“. 3 - 

illiterati, găsim pildele unei mizerii intelectuale şi morale, care în Un- 
garia nici că sar putea imagina. Vai, unde un histrion flecar ca; 
D'Annunzio conduce! Un astfel de neam cu un astfel de un condu- 
cător ce pot valora? Putem noi considera armata italiană ca ad- 
versară, când ştim că italienii nu's... bărbaţi?“*) 


Mihail Babits 
cel mai mare poet în vieaţă 
al ungurilor. Traducătorul „Di- 
vinei Comedii“ în ungureşte, 


+ 
E * 


„Dzeule, Dzeule, Puternice, ascultă-mă !... Pârjolește Roma şi 
Neapole și acopere Veneţia cu negrul postav al doliului. Chinurile 
italienilor să fie adânci ca marea şi amare ca ea. Flacări să ţişnească. 
din văile blagoslovitei Apulia şi braţele Tale, Doamne, să sape braz- 
dele Morţii în pământul! Italiei care rodeşte azi fructe ca mierea de 
dulci... Usucă parfamata apă a Tibrului și goiful dela Taranto să se 
prefacă într'o groapă adâncă şi neagră, precum este gaura ochiului, 
scos... Opreşte pe Isus Christos să-şi mai reverse mila sa peste ei. 
In grădinile lor frumoase, moartea să chefuiască şi lipseşte-i pe dânşii, 
de iertarea păcatelor. Sfânta Maria să-şi întoarcă privirea dela Cate- 
drala din Firenze. caci e plină de vameşi. Mânia Ta din gura Vesu-. 
viului să isbucnească, vărsând pietre vii de pucioasă. Florile din gră- 
dinile lor să se transforme în burueni şi tainice boli să înflorească 
pe dealurile viţelor de vie. Prefă râul Arno într'o bae a sângelui lor: 
închegat; plaiurile, ca valea losafatului să fie de sterpe şi rană sân- 
gerândă să fie pământul lor în Avezzano, Palermo, Brindisi și pretu- 
tindeni; ascultă-mă, Tu, bunule Dumnezeu! 


Ruga lor să fie fum ce recade la pământ. Să piară fii Miianului 
și Genovei, precum odininoară cei ai Sodomei și Gomorei, cari nu au 
păcătuit mai groaznic decât aceştia. Creerul lor să fie chinuit de du- 
reri neînţelese şi viermele desnădejdii să le ciuruiască inima ca pe o 
zdreanţă. Fă ca înțelepciunea învăţţilor italieni să se transforme în 
tâmpenia animalelor pustei. Celor, cari până acum au văzut, — ia-le 
vederea | la-le fluturii, parfumul florilor şi paserile nicicând să nu 
mai împodobească acel cer al lor, care nu mai poate fi și al Tău. 
Să nu'și mai înţeleagă graiul şi, toate durerile maghiare, — ale lor să 
fie ! Lăcuste să le învadeze grădinile. Târgurile lor să devină fotru- 
niri ale răsvrătitorilor cu negre gânduri. Furtuna Ta, Doamne, să le 
sfarme corăbiile în mii de bucăţi şi trimite-le foamete şi ciumă! 
Pumnal şi cursă să fie inima femeilor italiene şi dulcele zâmbet al 
cepilaşilor lor să fie duşmanalui dăruit. 

Să ni-i dai pe mâna noastră, ca să le rupem acoperișurile şi să 
le dărâmăm casele. 


*) „Nyugat“, anul Vill pag. 643. 

Toţi fugarii lor să tie ptin arme ucişi. 


Să fim noi sbiciul Mâniei Tale“.*) 
Ladislau Lakatos, 


nuvelist. Din ciclul „Rugăciuni 
către Zebaot, Dumnezeul Ar- 
matelor şi al Mâniei“. 
+ id * 

„Dacă ar trebui să aleg felul de moarte pentru Sir Edward 
«Grey, Paşi spâazura cu brutalitate şi sânge rece. Cu o funie groasă 
i-aşi lega un bolovan de piatră de picioare, ca să sfârşească mai 
repede. Apoi i-aşi rostogoli cadavrul întro pivniţă adâncă şi cu miros 
greu, ca pe un sac de făină, — Oamenilor răsboiului italian însă le-aşi 
inventa alt fel de a muri, Cu cruzime studiată aşi proceda ca broasca 
“ţestoasă când mânâncă peștele de viu: cu ghiare ascuţite ţine pe loc 
victima și cu micii şi ascuțiții dinţi îi sfâşie tacticos, carnea, dealungul 
şirii spinării...“ **) 

Hugo Veigelsberg („Ignotus,) 
directorul revistei „Nyugat“ 
$ ud % 

Citatele de mai sus vorbesc dela sine şi dovedesc că, într'a- 
„devăr, există o patologie a răsboiului, o boală care, oricât de departe 
ar bubui tunurile, cuprinde pe intelectual, şi pe omul de jos, de-opotrivă. 

— O boală, destul de interesantă pentru a fi studiată de citi- 


storul liniştit din vremile de pace!... 
` CORNELIU I. CODARCEA 


*) „Az Ujság“, 23 Maiu, 1915. 
+)" Világ“, 23 Maiu 1915. 

Săptămâna politică 


— Amânarea Parlamentului — 


Presa opoziţiei discută actul amânărei Parlamentului. Se fac fef 
de fel de supoziții şi se aduc guvernului acuzaţiuni de cele mai 
variate. 

Se reproşează guvernului că a cerut Coroanei să uzeze, fără 
motive plausibile și valabil recunoscute, de o prevedere constituțio- 
nală care conferă Suveranului dreptul personal de a proroga Parla- 
mentul. Se citează cazuri speciale când exercițiul acestui drept su- 
veran a îost justificat şi se pune întrebarea ce anume motive au putut, 
` fu momentele de față, justifica luarea acestei măsuri. 

Dar dacă opoziţia, şi în special opoziția naţional-țărănistă sar 
mulţumi cu aceste simple întrebări, care ar aştepta răspunsul guver- 
nului, problema ar fi foarte simplă; căci nimic nu este mai simplu 
decât răspunsul în aceatsă chestiune. 

Este în primul rând greșala legiuitorului, care a lăsat în Con- 
stituţie ca dată a deschiderei Corpurilor legiuitoare, data de 15 Oc- 
tomvrie a vechiului stil, abandonat și la noi. Căci, la această dată 
corespunde campania agricolă este și în toiul ei, se culeg viile se în- 
cepe strânsul porumbului și se fac toate pregătirile în vederea înce- 
perei campaniei de export. Este natural ca în ţara agricolă în care 
trăim, să se țină seamă, în primul rând, de interesele ei agricole şi 
să se evite tot ce ar putea stânjeni sau întârzia aceste interese. Dar 
nu este numai atât. i 

Parlamentul are menirea de a cerceta şi voia legile de interes 
obştesc prezentate lui de către guvern. El nu este un bâ!ciu unde se 
pun la cale târgurile şi se debitează palavrele şi discuţiile sterile şi 
neserioase pe care ne-am obişnuit să le auzim de vre-o câţiva ani 
incoace, In sensul acesta, guvernul înțelege să se prezinte înaintea 
Parlamentului cu un complex de legi, necesare și utile, a căror aică- 
tuire cere un timp mai îndelungat. Deci, în loc de a deschide Parla- 
mentul la 15 Octombrie şi a plăti, fără nici un folos pentru ţară, câte: 

500 Jei pe zi deputaţilor şi senatorilor care ar face un simplu act de 
prezență la Cameră sau la Senat, — guvernul a înţeles să ceară Su- 
veranului prorogarea, pe timp de o lună, a corpurilor legiuitoare, lată 
adevărul. 

Opoz: ţia însă, dornică de a reîncepe cu o zi mai de vreme 
vicleimul ei obişnuit din Dealul Mitropoliei, este nemulțumită. Partidul 
'național- -ţărănesc, al acelora cari cu o frățiască presinițire au inaugurat 
celebrele” şedinţe cu tiribombe, gaze asfixiante şi miorlăituri de acum 
câțiva ani, nu admite prorogarea, pe care o consideră o flagrantă 
frustrare a sfintelor sale drepturi de a se da de-a tumba în Parla- 
mentul țării, 

Şi nemulțumirea național-țărăniştilor, izvorită din motivele pe 
care le ştim, — îmbracă aspecte tot atâta de ridicole, 

Ziarele din strada Sărindar protestează unanim contra acestui 
„atingeri a instituţiunilor noastre fundamentale“. Ziarele dlor Maniu, 
Lupu şi Mihalache, cari nu găseau termeni destul de energici ca să 
califice neconstituţionalitatea actualei constituţiuni, — pe care, nu odată, 
au declarat că nu o recunosc, se vaetă acuma că această constituție 
este violată şi cer, cu litere compacte, — respectarea ei! 

Respectarea constituției! Domnii Iuliu Maniu şi Mihalache sunt 
întradevăr cei din urmă cari au, în ăceastă! țară, în care se petrec — 
o recunoaştem — multe anomalii şi năzbâtii, să vorbească în numele 
unei constituţiuni pe care au batjocorit-o şi negat-o ani de-a rândul. 

Dar dacă suspinele jalnice ale opoziţiei naţional-țărăniste nn pot 
să înduioşeze pe nimeni, — văecărelile cu accente de civică revoltă 
aie blumentelzilor şi honigmanilor cari au sărit să împiedece — „di- 
minuarea regimului parlamentar“, nu pot produce decât desgust. Şi 
nerăbdarea acestor cetățeni conștienți, prăpădiți de dragul prestigului 
nostru constituţional, jignit prin actul Suveranului (hotărât fără con- 
sultarea lor) — va apărea cu atât mai caraghioasă, atunci, când la 
deschiderea Parlamentului, una din legile mult aştăptate, aceia a pre- 
sei va fi prezentată Corpurilor legiuitoare spre votare, 

Se vor putea convinge atunci domnii din strada Sărindar şi pat- 
Tonii lor din ţară şi de peste graniţe, că guvernul poartă, mai bine 
decât oricine, grija prestigiului acestei ţări. 

Amânarea cu o lună a deschiderei Corpurilor legiuitoare nu este 
“deci decât o magnanimă păsuire pentru aceşti domni. 


J. PALEOLOGIU 

Săptămâna Literară 


Romanul fotografie artistică 


Tragedia unui tragodist. Nibelungii şi Gudouna în românește.. 
Programul teatrulni Naţional din Craiova 


Citiam mai dăunăzi „Vadul hoţilor“, romanul d-lui Vasile Savel, 
şi mă întrebam ce-i lipseşte. Cartea e antrenantă; se citeşte dintro 
singură sorbire; iar câteodată e şi bine scrisă. Dar înafară de unele 
neglijenţe şi inconsecvenţe de stil, peste cari se trece cu uşurinţă, e 
acolo ceva care te împiedecă să și admiri ceea ce urmăreşti cu atâta 
interes, 

Mă lămureşte acum d. Al. A. Philippide întrun articol despre 
romanul românesc, publicat în numărul de pe Septembrie al „Vieţii 
Românești“. 

Ajunşi prin „salturi şi tumbe“ după mai puțin de o sută de ani 
de evoluţie literară cultă, la o perioadă de stabilizare în literatură, ne. 
trebuia romanul şi îl avem. Dar, în pragul acestei activităţi ne-am 
poticnit în redarea fidelă a realității. Romanului românesc, spune d, 
Philippide, îi lipseste simbolul, şi nu simbolul făcut ci acela care se 
desprinde din realitate și dă trăinicie acesteia. Romanul românesc, 
continuă dsa, suferă de prea multă artă, în înțelesul de făcut, de non- 
firesc, de procedeu. In tot ce se produce la noi în genul roman e. 
„rusism, proustism, ciobănism, estetism“, dar nu e romanul frântură 
de etern și durabil. „Procedeul“ a dus la romanul fotogratie artistică 
sau tiude spre el, pecetluind epoca maturității noastre literare cu o. 
producţie interesantă, dar fără prea multă valoare intrinsecă. 

Observațiile d-lui Philippide sunt perfect juste. Ar mai fi doară 
de adăugat că, robit procedeului, romanul românesc scapă omenescul 
şi de aici acea lipsă a simbolului durabil în tot ceeace se încearcă. 
acum la noi ca roman. 

Revenind la romanul dlui Vasile Savel, înţelegem de ce nu-l 

-putem admira. „Vadul h-ţilor“ e o interesantă succesiune de tablouri, 
pasionante chiar, dar totul acolo se petrece ca la cinematograf; inte- 
resul ține cât durează desfăşurarea filmului. Indată ce imaginea a dis- 
părut, dispare și interesul. Admiraţia nu mai are unde se produce. 
Fotografia artistică ! 

Şi constatarea dlui Philippide nu se aplică numai la opera dlui 
Vasile Savel. Inaintea dsale au căzut alţii făcând numal fotografie 
“(Riduiescu-N ger, Vasile Pop, Radu Cosmin, Victor Eftimiu) iar deo- 
dată cu dsa aproape toată noastră în roman, cade sau se menține 
numai prin talentul autorului, nu şi prin lipsa sau existența concep- 
ţiei dur-bile. Nici romanul dlui Rebreanu nu scapă întreg de această 
lege. Vorbiam deunăzi de „lon“ cu o doamnă foarte bine pregătită a 
discuta literatură şi am fost dureros isbit de ceace ce se reţ nea din 
toată opera celui mai mare romancier contemporan al nostru. Doamna 
era de prin partea locului, de pe la Bistrița, pe unde se petrece acţiunea 
“romanului, şi era foarte încântată descoperind în opera dlui Rebreanu 
locuri şi obiceiuri cunoscute. Atât. Simbolul etern al vieții cuprinsă 
ocolo trecea neobservat şi aceasta credem nu din vina doamnei, ci 
fiindcă simbolul era prea slab fafá de fotografia artistică a realităței 
cunoscute, 

Desigur că discuţia a trebuit să rămână aici. Doamna despre 
care vorbim nu citise „Pădurea Spânzuraţilor“, mai adânc omenească 
-şi mai puțn fotografie artistică. Iu romanul românesc, acest al doilea 
roman al dlui Rebreanu este singurul care face excepţia, îmbrăţişând 
eternul omenesc, dincolo de pojghiţa de realitate, cuprinsă îndeobşte 
în şarja de moravuri sau în descripția fidelă a vieţii româneşti. 

Greșeala în care stăm nu este a romancierilor. O ciudată con- 
cepție critico-didactică ni-a cerut necontenit până acum să dăm mai 
mult românesc în literatură, şi tot câutând românescul am neglijat 
“fondul necesar oricărei producţii literare durabile. Astfel, corectând 
mereu concepția noastră literară, am ajuns de la influența directă a 
românului străin, de obiceiu franțuzesc, la romanul şarjă sau la romanul 
frtografie a obiceiurilor şi decorului vieții româneşti, şi am rămas aici. 
:Ori romanul românesc va începe să existe realmente abia atunci când 
va începe de la omenesc spre românesc, când în cea ce poate să dea 
societatea noastră vom căute eternul şi durabilul simbol, pe care cu 
drept cuvâ t nu-l găseşte astăzi d. Philippide în ceea ce avem ca român. 

S'ar părea că e o farsă, dar nu e. Ultima operă a d-lui Victor 
:Eftimiu, „G afira“, a fost respinsă de comitetul de lectură ai Teatrului 
Național din Bacureşti. Nu e o farsă, desigur, dar ceva neobişnuit 
este. „Marele dramaturg“, care poruncea la direcția primei noastre 
scene a fost respins. E de necrezut. Ce să se fi întâmplat? Parcă 
acelaş comitet îi primise îa repertoriu și gargara sălcie a lui Oedip în 
româneşte sau necuviința imbecilă a legendei de la Argeş? E mai 
„proastă „Glafira“ decât celelalte „opere“ ale celebrului reclamagiu 
„dramatic? Nu credem. D. Eftimiu nu poate scri mai prost. Atunci? 
O fi mai cuminte comitetul de lectură. E însă greu de presupus şi 
„pentru motive lesne de înţeles. 

Ceeace poate fi verosimil este că cerberii literaturei dramatice 
româneşti au citt piesa Eftimiului şi au respins-o, iar pe celelalte nu 
le-au citit şi astfel s'au strecurat în repertoriul Naţionalului, 

Oricum, evenimentul merită a fi reținut, pentrucă el marchează 
o eră nouă în teatrul românesc. 


x 
$ % 


D. V. A. Trifu publică în traducere românească cele două fru- 
moase epopei ale poporului german „Nibelungii“ şi „Gudruna“, E o 
faptă bună, care merită toată lauda. Traducerea dlui Trifu pune la 
îndemăna tuturor aceste preţioase perle ale literaturei universale, Fă- 
cute într'o limbă curgătoare, curată ea se citeşte cu plăcere şi interes, 
cum nu se poate citi decât de puţini în original. 

Sguduitoarea epopee a Nibelungilor, pe care mulți no ştiu decât 
din auzite, iar alții numai din înscenările de cinematograf, va putea 
fi urmărită cu interes şi plăcere din cărțulia dlui Trifu mai puţin 
cunoscută, legenda suferințelor Gudrunei, tradusă în româneşte face 
imense servicii culturei noastre generale. 


* 
* x 


Ni-am exprimat de atâtea ori admirația nozstră pentru tipăritu- 
rile ce ne viu dela Craiova. E acolo o preocupare de bun gust, care 
cu greu o afiăm aiurea în tot ceea ce se tipăreşte la noi. 

lată: o nouă dovadă în programul Teatrului Naţional din Capitala 
Banilor, care ne soseşte la redacție. In locul hârtiuţei împăturite, care 
îți servește paza decoitată a actrițelor şi mutra blazată a actorilor, 
direcţia acestui teatru publică în fiecare an un volum elegant, mustind 
de gânduri bune şi tru.noase. Distribuţia pieselor se ataşează între 
filele cu valoroase studii la fiecare premieră, dar alăturea de foaia 
care face şi ea un serviciu util, spectatorul are cu ce-şi întrebuința 
vremea inteligent, în lungiie treceri dela un act la altul, 

In volumul acestei stagiuni cercetează problema teatrulul sub 
diferitele ei aspecte, un Simion Mehedinţi, un Rădulescu Motru. 
Emanuil Bucuţa, care veşnic iniţiator, vorbeşte de teatrul trebuitor 
românilor de peste Dunăre, din valea Timocului. Alăturea de aceștia 
mai semnează valoroase pagini, Lucian Blaga, Gr. Tăuţan, Tudor Vianu, 
Al. Marcu, Perpesicius, lon Dragu, Victor Rodan, lon Pas, Făgeţel şi 
sufletul acestei publicaţiuni, directorul Teatrului Național craiuvean, 


d. lon Dangorozi. 
D. I. CUCU 

INSEMNĂRI 


latrunirile secțiilor „Astrei“, Am 
înregistrat de mai multe ori la 
acest loc activitatea vrednică de toată 
lauda, desvoitată de secția medicală 
a. „Astrei“. Ia scurt timp această sec- 
ție a tipărit o mulţime de broşuri pe 
înțelesul poporului, organizând confe- 
rinţe, cari, poate, se vor relua în curând. 
„Activitatea celorlalte secţii e mai mult 
ori mai puțin intensivă, cea-ce nu ne 
miră, cunoscute fiind greutăţile înce- 
putuiui. 

Avem însă motive de-a fi cât se 
poate de optimişti pentru viitor. In 
fiecare lună va avea loc o întrunire a 
tuturor secţiilor literare științifice, la 
cari, membrii secţiilor vor face comu- 
micări din domeniul literaturei, artei, 
istoriei și științei. In programul primei 
întruniri, dela 15 Octombrie, găsim 
interesante comunicări despre scrierile 
lui Bolintineanu cu privire la Mace- 
donia, şi despre o descriere din 1841 
a Basarabiei. 


Conferințele dela Universitate au avut 
totdeauna un auditor numeros, cea-ce,. 
serveşte spre laudă publicului clujean. 
E o tradiţie care, nu ne indoim, e va 
urma şi faţă de întrunirile științifice- 
literare ale „Astrei“, 


Nepregătirea guvernului. „Viito- 
rul“ crede că dacă şi-a tamponat ma- 
xilarele, noi nu-i vedem dinţii ascu- 
țiți. Se repede să muște, dar o pru- 
denţă suspectă îi ține gura încleştată. 
Ca nişte mușcături cu dinţi tamponaţi 
apar articolele de fond şi de pagina 
III — în care, face ce face, şi se „dă“ 
la guvernul actual. 

Astfel întrunul din ultimele numere 
ne vorbeşte de nepregătirea guvernu- 
lui, O acuzare răsleață, cași cum ar fi 
vorba de o industrie a pașapoartelor 
în care guvernul acesta este într'a- 
devăr de o ignoranță, cum se zice, 
crasă. Dar din primele rânduri ob- 
servi că nu e vorba de pașapoarte, ci: 

de nepregătirea guvernului pur şi 
“simplu, „Viitorul“ extrage aceasta ne- 
„pregătire din faptul prorogării Parla- 
-mentului. „Amânarea începerii lucră- 
rilor Parlamentului pentru o lună de 
zile, fără alt motiv decât nepregătirea 
-şi neactivitatea guvernului, va produce 
de sigur o impresiune penibilă în opi- 
nia publică“. La atât se reduce inte- 
ligenţa interpretativă a „Viitorului“. 
Cum să nu se revolte poporul libe- 
ral de atâta nepregătire? Inactiv şi 
„nepregătit, guvernul, dintro trăsnaie 
inexplicabilă, în jurul unei mese verzi 
s'a declarat nepregătit şi a râvait la 
o lună de concediu pentrn a se pre- 
găti. După aceia, preşedintele guver- 
nului s'a dus la Rege, i-a spus că e 
nepregătit, a făgăduit că va fi activ 


şi i-a cerut 30 de zile de pregătire. - 


“Regele, fireşte, bun cum este față de 
toată lumea, a luat și fără nici un 
“motiv, a îngăduit zilele de pregătire. 
Există o sancta simplicitas. Simpli- 
citatea „Vitorului“ nici nu e sancta, 
nici nu e simplă. E compusă din mici 
răutăți impotente, pe care le lansează 
doar-doar va amăgi pe cineva, Fiindcă 
dacă ar fi altfel, ar căuta şi ar găsi 
motivul de prorogare, şi dacă ar fi 
organ mai mult al patriei, decât al 
cetăţuelor financiare ale liberalilor, s'ar 
“bucura de acest termen de „odihiă“ 
aparentă, în care se realizează dia 
dovedita pregătire a guvernului, lu- 
-cruri mari şi incontestabil mai folosi- 
'toare ţării decât o afacere oarecare. 


+ Savantul Victor Babeș. Bacterio- 
“1ogul Babeş nu este un nume aparţi- 
nând neamului românesc. Ori unde pe 
pământ se face știință, oriunde geniul, 
:inime, sufletul omului s'a concentrat 
în luptă cu vrăjmaşii mari şi mici ai 
„umanităţii, acolo există alături de cei 
„mai mari binefăcători ai ei și marele 
Savant româna, Victor Babeş. Cele peste 
-400 de volume de ştiinţă, în care se 


cuprind observaţiile, străduințele, re- 
zultatele şi — de aici încolo şi pers- 
pect:vele bacterologiei experimentaliste 
— dau o ideie despre ceia ce a fost 
acest mare român în domeniul ştiin= 
tei. Coleg de muncă al atâtor sarvanţi 
mondiali, — e suficient să amintim 
pe Koch, Virchow, Pasteur, — docto- 
rul Babeş ar fi putut rămâne, ca de 
pildă Mecinicov in orice capitală a 
lumii, uitând în toiul necurmat al cu- 
getării şi experienţelor sale că este 
român, că există o Românie, ieri mică, 
astăzi mare, față de care sa simţit 
fiu bun, aducător de glorie şi de 
prestigiu. Dar a preferit să vină în 
mijlocul poporului său şi în . aceasta 
lumină, ilustrul nostru mort ne este şi 
mai scump. 

Noi nu avem un Panteon în care să 
se odihnească rămăşiţele trupeşti ale 
oamenilor noştrii glorioşi. Dar a- 
vem o istorie în care nici cea mai 
haină minte nu va descoperi o 
pagină de umilinţă şi ruşine. Ea este 
povestirea isprăvitor aproape de le- 
gendă a făuritorilor României. Printre 
aceşti făuritori, plasăm ca mândrie şi 
pe acest fiu al românismului. Căci 
dacă o ţară şi un popor trăesc prin 
atâtea feluri de forţe, nu poate fi ne- 
glijată forța factorului intelectual, 
Reprezentant al inteligenții româneşti 
în perspectivă eternității este şi doc- 
dorul Victor Babeş. 

Ziarele publică amănunte despre pro- 
digiQasa lui putere de muncă, despre 
necurmata voinţă de a descoperi ade- 
vărurile ascunse ale științei, de a le 
lumina şi a le propaga. Va trebui 
scrisă o povestire pe înţelesul tuturor 


despre acest ilustru român, răspân- 


dind numele lui în cele 4 părți ale 
"Ţării Româneşti. Personalitatea lui dia 
toate punctele de vedere e fermecă- 
toare și fie care. zi din vieţuirea Jui 
pe pământ — dacă s'ar putea recon- 
stitui — va fi un spectacol de învă- 

țăminte profund obligatorii. Cunoaş- 
terea acestei vieţi trebuie adâncită şi 
lărgită în mijlocul poporului româna, 
ca să aibă de ce se mândri şi săaibă 
icoane reale in faţa căruia să se în- 
chine. Când cultul eroilor noştrii va fi 
o simţire şi o necesitate de inimă la 
toţi roimAaii, eroul neamului românesc 
în domeniul ştiinţei pure, Victor Ba- 
beş, va plana într'o nestinsă imagine, 
deasupra capetelor noastre şi ale ge- 
neraţiilor viitoare. 


Sovietele și tratatul italo-român. 
E cunoscută campania pornită de zia- 
rele fuzioniste, inclusiv cele anumite, 
împotriva guvernului pe tema tratatului 
italo româna. S'a afirmat că tratatul e 
păgubitor atât intereselor economice 
ale ţării, cât şi mai ales celor politice. 
‘Guvernului i-s'a adus grava învinuire 
că a tradat Basarabia. Se vorbia de 
o campanie violentă, în parlament, iar 
d. Maniu, s'a pregătit, acum a nouă- 
zeci şi noua oră, pentru „preluarea 
puterii“, E fapt, că în rândurile comi- 
tetului de o sută după iscălirea trata- 
tului se putea observa o mişcare vie 
şi feţe zâmbitoare, 

Dar, sau risipit toate, ca fumul. D. 
Maniu, şi-a redus activitatea la desă- 
xârşirea fuziunii, amânânad muit dorita 
„preluare“ până la timpuri mai bune. 

Ce se întâmplase, adică? A doua zi 
după publicarea scrisorilor dintre dd. 
Mussolini şi Averescu, guvernul sovietic 
a lansat în toate părţile, şi încă, prio 
telegrafia fără fir, proteste vehemente 
împotriva infidelităţii Italiei. Oficiali- 
tatea sov.etică a pătruns înţelesul a- 
cestor scrisori mai bine ca oticialitatea 
partidelor de opoziţie, citind, mai ales 
dia scrisoarea lui Mussolini cea-ce 
cuprindea întradevăr, adică, angaja- 
mevtul formai de-a ratifica tratatul 
privitor la Basarabia. S'a dat apoi şi 
un comunicat oficial, prin care sovie- 
tele  desaprobă tratatul italo-român, 


şi mai ales, scrisoarea lui Mussolini, 
Pe toate căile Rusia îşi exprimă ne- 
mulţumirea, amenințând chiar cu tra- 
gerea consecinţelor. E vorbă chiar şi 
de rechemarea ambasadorului rus dela 
Roma. 

Tăria morală de-a înregistra aceste 
ştiri ziarele opoziţioniste nu o au. Sar 
răsturna atunci, şi în coloanele lor, 
opera de răsturnare a guvernului care: 
a făcut pactul cu Italia. Işi ascund nu- 
mai capul în nisip, şi, poate, bine fac. 
lar d. Maniu, până una alta, se retrage: 
în cetățuia dela Bădăcini. 


Pacea deia Gheorgheni. Congresut 
din acest an al partidului magh'ar a: 
decurs în cea mai deplină linişte, con- 
form programului stabilit de mai “nainte. 

D. Gheorghe Bethlen, a fost reales- 
preşedinte al partidului maghiar şi, s'a 
dat loc în comitetul de conducere şi 
d-lui Nicolae Krenner, fruntaşul celor 
„nemulțumiți“. Această alegere — pre- 
cum şi a încă 3—4 prieteni politici at. 
d-lui Krenner — a făcut ca „nemul- 
țumirile“ aşa zişilor democrați disi- 
denţi să dispară ca prin farmec.. E,. 
o crudă desiluzie aceasta, pentru cei 
cari, induși în eroare de presa „de- 
mocrată“, credeau că la Gheorgheni. 
se. va da o hotărâtoare luptă între 
imensa mulțime a ţăranilor unguri şi 
între „oligarhi“. 

Dar politica ungurilor din Ardeal nu. 
se orientează după cuvinte fictive şi 
uzate, ca „democraţie“ şi „oligharhie“, 
ci lucrează pentru interesele naționale 
maghiare, în cadrele Țării românești. 


Această puternică minoritate, spre 
deosebire unii „fruntași“ români, este 
mai întâi de toate, naționalistă. Acestui: 
naționalism — de care nu ne temem 
— va trebui să-i opunem un alt na- 
ționalism, românesc. La nici un caz. 
însă vorbe goale, sau arii din taşneta. 
„prințipuritor“ dela Alba lulia. 

